Bicara Bumi Dan Matahari Dari Sudut Pandang Seorang Pelaut

Terdapat dua teori yang manganjurkan susun atur sistem suria kita berdasarkan cerapan dan kajian matematika cendekiawan dalam bidang astronomi, yakni geocentrism dan heliocentrism.

Geocentrism mulai disebut oleh Ptolemy, ahli falsafah Greek yang menyatakan Bumi adalah pusat cakerawala dan segala jasad samawi beredar mengelilinginya.

Ia bukan sahaja dipetik oleh Ptolemy malah turut disebut dalam ketamadunan purba.

Namun ia hanya bersandar pada pemerhatian umum pergerakan jasad samawi merentasi langit. Apa yang berlaku sebenarnya?

Apparent motion of the sun (atau celestial object) merupakan satu pergerakan yang memperlihatkan yang matahari, bulan dan bintang seolah-olah beredar mengelilingi Bumi. Apparent motion inilah yang dijadikan sandaran pendokong geosentris sebagai bukti Bumi merupakan pusat cakerawala, walhal ia adalah sebaliknya.

Dalam ilmu navigasi, kami diajar cara memegunkan bumi bagi menentukan kedudukan berdasarkan cerapan keatas jasad samawi. Namun untuk memegunkan bumi, seseorang perlu memahami dinamik dan rukun navigasi yang asas yakni kitaran bumi mengelilingi sistem suria serta edaran bumi pada orbitnya yang senantiasa mengubah kedudukan jasad samawi dan matahari sepanjang tahun. Bagi menentukan kedudukan dibumi, jasad samawi dianggap wujud dalam satu sfera samawi (atau celestial sphere) dengan bumi sebagai pusatnya. Ini khusus untuk tujuan pengiraan matematik dan bukan bersifat model sistem suria.

Bagi menerangkan heliocentrism, seseorang mestilah memahami model geocentric angkasaraya. Kita tahu matahari terbit di timur dan terbenam dibarat. Ia adalah fenomena harian dan berlaku sepanjang tahun. Tetapi tidak ramai yang sedar bahawa kitaran terbit dan terbenam matahari ini tidak tetap dan ia berubah sepanjang tahun. Jika anda seorang yang cermat dengan pemerhatian terbit dan terbenam matahari, anda akan perasan yang terdapat perbezaan dari segi arah terbit matahari dari timur dan terbenamnya di barat. Perbezaan ini sangat ketara di hemisfera utara dan selatan yang mengalami 4 perubahan musim yang berbeza disebabkan satah Bumi yang condong pada sudut 23 darjah.

Pemerhati di hemisfera utara dan hemisfera selatan akan mengalami 3 azimuth terbit dan terbenam matahari, dimana terbit dan terbenam matahari benar-benar di timur dan barat berlaku ketika ekuinoks, peralihan sebanyak 20 darjah dari timur/barat pada bulan Julai ketika solstis musim panas dan pengurangan sebanyak 20 darjah dari timur/barat ketika solstis musim dingin.

Satah altitud matahari ketika meridian passage juga berbeza mengikut musimnya, dimana pada pergerakan matahari ketika musim dingin lebih rendah dilangit berbanding di musim panas yang kelihatan lebih tinggi, dan ini turut secara tidak langsung memberikan kesan kepada pendek dan panjangnya siang pada musim tersebut.

Fenomena ini walaubagaimanapun tidak berlaku di kawasan khatulistiwa hingga garisan sartan dan garisan jadi yang mana ia menerima sinaran mentari dan jumlah siang dan malam yang sekata. Kita tahu ketika musim dingin hemisfera utara menjauhi dari Matahari, malam nya panjang, malah kawasan artik, sub artik dan tundra mengalami malam yang sangat panjang, yakni selama 6 bulan tanpa adanya siang bilamana hemisfera utara mengalami musim dingin.

Pautan yang saya berikan adalah video time lapse terbit dan terbenam matahari di hemisfera utara, hampir dengan kawasan tundra di waktu musim dingin. Anda akan dapati yang matahari terbit dan terbenam pada aras rendah. Jika benar matahari itu mengelilingi bumi maka mengapa ia tidak terbit dan terbenam seperti ia sepatutnya mengelilingi bumi?

Saya kepil kan satu lagi video dalam bentuk time lapse, kali ini dimusim panas di kawasan Artik yang mana selama 6 bulan berturut turut matahari tidak pernah terbenam. Jika mengikut model geocentric maka nya matahari itu beredar mengelilingi Bumi, nah bagaimana pula dengan ini. Matahari menari nari di langit dalam kitaran yang tetap sepanjang 6 bulan.

Perkara sama berlaku apabila hemisfera selatan mengalami musim dingin, bilamana matahari tidak terbit, tidak pun melintasi garisan ufuk sepanjang 6 bulan.

Dalam video timelapse yang diambil di Davis Station, Antartika ini jelas memperlihatkan keadaan dimana langit ketika malamnya dan bagaimana matahari tidak terbit, malah hanya menyinar dibawah ufuk.

Maka adalah jelas geocentrism dan tuduhan bumi tidak berputar pada paksinya amat dangkal kerana bukti alami jelas menunjukkan sebaliknya.

Jadi amat dangkal jika kita terlalu taksub membuta pada heliocentrism atau geocentrism semata-mata tanpa memahami apakah sebenarnya yang berlaku di alam semesta kita ciptaan Tuhan ini.

Sebenarnya bagi memahami mekanisme fizik orbital planetary, kita perlu faham dahulu dua rukun utama fizik yang digariskan oleh Newton dan Kepler dengan menambah pembuktian matematik yg dibuat oleh Lagrange,. Kedua dua rukun mekanik ini merupakan asas kepada membuktikan sifat bumi yang berputar pada paksi sambil mengelilingi matahari, dimana wujudnya daya-daya tertentu yang saling berkait rapat dan bertindak balas antara satu sama lain.

Newton dalam rukun yang ditulis didalam Philosophiæ Naturalis Principia Mathematica menyebut berkenaan pergerakan yakni hukum pergerakan yg tiga dan kemudian hukum gravitasi universal. Didalam hukum gravitasi universal ia menyebut :

“Newton’s law of universal gravitation states that any two bodies in the universe attract each other with a force that is directly proportional to the product of their masses and inversely proportional to the square of the distance between them.”

Ini merupakan pengukuhan dan perincian kepada hukum yang di utaran oleh Kepler dengan hukum Kepler’s laws of planetary motion yang menyatakan 3 perkara yakni :

1.The orbit of a planet is an ellipse with the Sun at one of the two foci.

2.A line segment joining a planet and the Sun sweeps out equal areas during equal intervals of time.

3.The square of the orbital period of a planet is proportional to the cube of the semi-major axis of its orbit.

Hukum Newton merupakan pembuktian heliocentric model yang mana ia diperhalusi kemudiannya oleh ahli matematik terkemuka dalam pengiraan mekanik jasad samawi seperti yang dikemukakan oleh Lagrange yang menyentuh dan menyelesaikan secara matematik berkenaan permasalahan astronomi, terutama mengenai perkara berkaitan orbit seperti :

3 body problem yang menjadi asas kepada Lagrangian Point,

tarikan ellipsoids,

kestabilan orbit planetari,

pergerakan pada titik titik orbit planetary

kertas kerja mengenai penentuan orbit komet.

Dalam memahami mengenai perkara peredaran Bumi mengelilingi matahari, dan putaran Bumi pada paksi nya kita perlu mengetahui asas utama yakni Bumi ini berputar dari barat ke timur. Kita perlu juga memahami apakah asas yang menjadikan Bumi ini berbentuk spheriod, bukan mendatar.

Dalam ilmu navigasi, penentu kedudukan berdasarkan cerapan jasad samawi memerlukan pelaut mengaplikasikan model geocentric untuk tujuan pengiraan matematik. Jika di bumi kita mengetahui kedudukan kita berdasarkan garis lintang dan garis bujur (latitude dan longitude), maka bagi mengetahui garisan lintang dan garisan bujur ini dengan teknik-teknik seperti pengamatan jasad berdasarkan metode Marc St Hilaire (Intercept Method), Meridian Passage, Latitude by Meridian Altitude dan Longitude by Chronometer, ia memerlukan pemahaman tentang celestial sphere.

Model celestial sphere ini seperti yang saya nyatakan memerlukan pemerhati meletakkan bumi sebagai center, dengan pemerhati merujuk kedudukan beliau berdiri sebagai observer meridian. Di waktu malam di tengah lautan anda akan dapat melihat dengan jelas yang langit kelihatan seperti berbentuk hemisfera dan seolah-olah ia sedang mengelilingi bumi. Namun ia hanyalah apparent motion of celestial heaven.

Didalam celestial sphere ini, titik rujukan bagi mencerap bintang bagi tujuan menentukan kedudukan dibumi adalah First Point of Aries. Titik ini adalah titik pertemuan ecliptic yang mewakili edaran matahari secara apparent dengan celestial equator dalam celestial sphere yang mana berlakunya titik ini menandakan ekuinoks. Ini adalah sebahagian dari sistem koordinat samawi yang digunakan oleh pelayar dari dahulu hingga kini yang mana dalam menentukan kedudukan satu satu jasad samawi dan berhubungan dengan permukaan bumi, titik ini perlu diambil kira bagi mendapatkan sudut sebenar jasad tersebut.

Metode ini memudahkan cerapan dan penentuan kedudukan namun ia tidak membuktikan yang bumi ini pegun kerana setiap tahun, waktu terbit dan terbenam jasad jasad samawi ini berbeza dan tidak tetap sama seperti waktu terbit dan terbenam matahari dan waktu terbit dan terbenamnya bulan dan planet yg telah di hitung setiap tahun dengan tepat dan diterbitkan dalam bentuk almanac utk kegunaan panduarah.

Konsep yg sama diaplikasikan dalam metode navigasi moden yg menggunakan satelit dengan perbezaan, pemerhat tidak lagi menggunakan alatan cerapan seperti sextant tetapi kini bergantung kepada transmisi frekuensi satelit yang mencongak halaju dan masa transmisi bagi mendapatkan altitud dan jarak satelit dan penerimanya. Jadi bagi menyerupai satelit ini seperti berada tetap diangkasa, ia perlu ditempatkan diorbit geostationary, dan dikumpulkan dalam gugusan sama seperti buruj.

Jika anda memerhatikan konsol GPS anda, anda akan dapati dihemisfera anda berdiri terdapat kelompok satelit yang memancarkan transmisinya, dan ia perlu berada diatas ufuk bagi menetapkan fix yg merupakan kombinasi lebih dari 3 circle of position.

Metode ini telah digunakan oleh pelayar sebelum era moden, cuma mereka mengaplikasikan bintang diwaktu malam dan menggabungkan cerapan kedudukan tersebut dengan cerapan kedudukan matahari di waktu siang. Model celestial sphere yg kelihatan bersifat geocentric itu tidak bersifat membuktikan bumi sebagai pegun dan merupakan pusat cakerawala tetapi merupakan perspektif dalam memudahkan congakan.
Hakikatnya angkasa raya itu tidak beredar tetapi bumi yang berputar pada paksinya.

Apparent motion ini sama seperti bilamana anda berada didalam tren yg bergerak tetapi anda melihat keluar jendela seolah-olah dunia sekeliling yg bergerak walhal anda yg sebenarnya bergerak bersama-sama tren.

Kerana peredaran Bumi pada orbitnya juga mewujudkan jujukan najam yang berbeza-beza setiap bulan. Di hemisfera utara dan selatan, buruj-buruj dalam zodiak yang 12 dan juga buruj-buruj utama melainkan buruj equatorial sentiasa berubah-ubah kedudukannya dari satu bulan ke bulan yang lain.

Aplikasi ini diterapkan oleh ahli astronomi untuk menempatkan satelit secara statik sama seperti bintang dan ini melahirkan sistem penentu kedudukan buatan yg kini dikenali sebagai GPS NAVSTAR dan GLONASS.

Malahan satelit komunikasi seperti Inmarsat dan Iridium serta satelit Measat juga ditempatkan pada orbit geo synchronous (GEO) yg mana untuk kekal dilangit satu-satu kawasan ia perlu bersama-sama bergerak pada kelajuan bumi berputar. Ia amat berbeza pada aplikasi satelit tentera seperti KH11 atau stesen angkasa ISS yg mana ia terletak di orbit rendah bumi (Low Earth Orbit-LEO) yang mana ia mengorbit bumi pada kelajuan berbeza, maka ia dapat dilihat di satu kawasan ke kawasan lain pada satu satu masa.

Ada yang cuba menidakkan usul Bumi yang berputar dan beredar dengan mengatakan jika sekiranya Bumi benar berputar maka pesawat tidak akan dapat terbang dari barat ke timur, atau pesawat di timur tidak perlu menggunakan jentera turbo fan nya untuk tiba ke destinasi di barat karena ia hanya perlu pegun dan menunggu Bumi untuk berputar baginya.

Ini adalah pemahaman fizik yang salah dan dangkal. Perlu saya nyatakan rukun pertama pergerakan yg dinyatakan Newton menerangkan :

Lex I: Corpus omne perseverare in statu suo quiescendi vel movendi uniformiter in directum, nisi quatenus a viribus impressis cogitur statum illum mutare.

Yang membawa maksud, sesuatu objek yang bergerak dengan apa isi yang ada didalamnya akan tetap bergerak, manakala sesuatu objek yang pegun dengan segala isinya akan tetap pegun, melainkan ada satu daya lauran yang bertindak keatasnya.

Analogi mudah, adakah anda kekal pegun disatu tempat bilamana kenderaan yg anda naiki bergerak?

Tentu tidak kerana anda bergerak bersamanya melainkan anda akan pegun bilamana kenderaan anda dihentam satu daya luar yang bertinda keatas kenderaan anda sebagai contoh anda dilanggar atau melanggar sesuatu yg menyebabkan pergerakan anda terganggu. Katakan anda dilanggar tren sebagai contoh.

Ambil juga contoh anda menjatuh kan bola bilamana anda berdiri pegun dipermukaan bumi. Anda akan mendapati bola jatuh pada satu garisan lurus dan tidak melencong.

Hujah ini digunakan pendokong bumi pegun sebagai bukti namun hakikatnya bola yg anda jatuhkan ketika anda pegun, dan bola yang anda jatuhkan ketika anda bergerak dengan satu satu kelajuan, sebagai contoh anda sedang berada didalam tren yg berkelajuan 300km/j tetap jatuh dalam satah menegak. Anggap tren sebagai bumi yg sedang berputar dan bergerak. Adakah anda mendapati bola yg anda jatuhkan didalam tren tersebut melencong mengikut arah pergerakan tren bergerak.

Tidak. Ia tidak berlaku dengan cara sedemikian. Malah anda bisa berjalan mahupun berlari kerana secara relatif nya anda bergerak pada kelajuan 300km/j. Sepatutnya anda mampu untuk berada dihujung tren ke hujang satu lagi tanpa berjalan tetapi ini tidak berlaku.

Keadaan ini sama seperti halnya pada bumi yang sedang berputar. Ia adalah persepsi manusia terhadap alam semesta.

Dalam sistem cuaca Bumi, pergerakan angin selain dipengaruhi kewujudan sistem tekanan udara rendah dan sistem tekanan udara tinggi, pergerakannya turut dipengaruhi putaran Bumi.

Ini jelas berlaku bilamana sistem tekanan udara ini mempunyai arah pergerakan umum yang berbeza mengikut hemisfera bumi. Misalnya, sistem tekanan udara rendah di hemisfera selatan menggerakkan udara mengikut arah jam dan perkara sebaliknya berlaku di hemisfera utara, manakala sistem tekanan tinggi udara di hemisfera selatan pula menggerakkan udara pada arah lawan jam.

Arah pergerakan angin ini pula akan melencong apabila melintasi garisan khatulistiwa, akibat bilamana ia mulai menjauhi sistem tekanan udara kesan dari pressure gradient dimana daya sistem tekanan udara semakin berkurang apabila ia menjauhi dan ini menyebabkan kesan Coriolis mempengaruhi pergerakan udara tersebut dan melencongkan ia.

Ini dapat dilihat pada sistem ribut tropika, seperti hurikan dan taufan yg mana trek pergerakan ribut ini seringkali berbentuk parabolik.

Ini merupakan kesan dari putaran bumi pada paksinya. Jika sekiranya bumi ini pegun, maka ribut tropika dan sistem angin akan hanya bergerak dalam trek garis lurus dari kutub ke kutub, dan ia tidak akan melencong kearah kawasan polar bergantung kepada dimana hemisfera terjadinya ribut tersebut.

Angin tidak wujud secara tiba tiba dan datang dari mana-mana arah. Ia telah ditetapkan yg pada waktu-waktu tertentu ia akan bergerak pada haluan umum dan sistem angin ini terbahagi kepada 5 kawasan yang mana pergerakannya berkait rapat dengan sistem tekanan udara panas dan sistem tekanan udara sejuk. Sistem pergerakan angin global ini lah yang mempengaruhi keadaan cuaca tempatan satu satu kawasan dan bukannya angin itu wujud kerana bumi ini pegun.

Manusia di bumi melihat seolah-olah Bumi ini pegun dan segala jasad samawi beredar mengelilinginya namun dengan teknologi sains yg wujud dimasa kini serta pembuktian melalui kaedah matematik yang diusulkan Laplace, Lagrange, Newton dan Kepler serta diperhalusi oleh Hawking, Einstein dan diperkukuhkan oleh cerapan yang dibuat ahli astronomi seperti dari era Herschel hinggalah Subrahmanyan Chandrasekhar terhadap alam semesta.

Ini diperkukuhkan lagi oleh ayat-ayat suci Al Quran yg tersirat maknanya tetapi telah jelas dari dahulu membenarkan kekuasaan Allah, dan kajian sains angkasa lepas telah banyak membuktikan kebenaran Al Quran.

Lihat sahaja contoh :

quote

Let me show here how the Qur’an does mention the earth spining around its axis and that it revolves around the sun, and that the sun itself moves in its own orbit.

First:

039.005 خَلَقَ السَّمَاوَاتِ وَالأرْضَ بِالْحَقِّ يُكَوِّرُ اللَّيْلَ عَلَى النَّهَارِ وَيُكَوِّرُ النَّهَارَ عَلَى اللَّيْلِ وَسَخَّرَ الشَّمْسَ وَالْقَمَرَ كُلٌّ يَجْرِي لأجَلٍ مُسَمًّى أَلا هُوَ الْعَزِيزُ الْغَفَّارُ

039.005 Khalaqa a(l)ssam[a]w[a]ti wa(a)l-ar[d]a bi(a)l[h]aqqi yukawwiru allayla AAal[a] a(l)nnah[a]ri wayukawwiru a(l)nnah[a]ra AAal[a] allayliwasakhkhara a(l)shshamsa wa(a)lqamara kullun yajree li-ajalin musamman al[a] huwa alAAazeezu alghaff[a]r(u)
 In verse 39.005 above, Allah says Yukawwir (to move in a ball motion, to cause revolve in a circular motion) the night around the day and the day around the night. This is a clear indication of a round earth.

The second thing to notice is this: a(l)shshamsa wa(a)lqamara kullun yajree.And he made the sun and moon Yajree (Run) for a specfic term.

This is an indication to another Orbit which the sun follows, in other words the sun is in its own orbit too.

The additional point is that it mentions TWO types of Orbits. A tight orbit refered to by Yukawwir (to revolve/wrap) and Yajree (to run in a circuit).

Hence 30.005 gives us a spinning day/night in a tight orbit and a sun that runs around a larger ciruit. But some would say this does not say wether the revolving earth is rotating around the sun or wether it is the sun that is rotating around the earth (7th century misconept).

unquote

dan contoh ini

quote
091.001 وَالشَّمْسِ وَضُحَاهَا
 091.001 Wa(al)shshamsi wa[d]u[ha]h[a]
 ________________________________________
 091.002 وَالْقَمَرِ إِذَا تَلاهَا
 091.002 Wa(a)lqamari i[tha] tal[a]h[a]
 ________________________________________
 091.003 وَالنَّهَارِ إِذَا جَلاهَا
 By the Day as it shows up (the Sun’s) glory;
 091.003 Wa(al)nnah[a]ri i[tha] jall[a]h[a]
 ________________________________________
 091.004 وَاللَّيْلِ إِذَا يَغْشَاهَا

By the Night as it conceals it;

091.004 Wa(a)llayli i[tha] yaghsh[a]h[a]

Verses 3 and 4 say that the Day reveals the Sun and the Night hides it (not the other way round where the sun reveals the day and hides the night) cleary indicating that it is not the sun that is revovling but the earth system that is revolving. The sun is relatively stationary while the spin of the earth is that which hides and reveals the sun and causes the night and day.

Dan contoh ini :

025.045 أَلَمْ تَرَ إِلَى رَبِّكَ كَيْفَ مَدَّ الظِّلَّ وَلَوْ شَاءَ لَجَعَلَهُ سَاكِنًا ثُمَّ جَعَلْنَا الشَّمْسَ عَلَيْهِ دَلِيلا
 025.045 Alam tara il[a] rabbika kayfa madda a(l){thth}illa walaw sh[a]a lajaAAalahu s[a]kinan thumma jaAAaln[a] a(l)shshamsa AAalayhi daleel[a](n)

Do you not see how your Lord stretched/elongated/prolonged the Shadow, Had he so willed he would have made it stationary and we made the sun its guide/indicator.
 If the earth wasn’t (a) Round and (b) spinning around its axis, the shadow would not have been elongated/retracted due to the suns effect.

Just incase you might think the sun it is revolving around the eath, the verse says ‘and he made the sun a guide/indicator to it’. Meaning the sun guides the orbit of the earth not the other way round.
 Without part 1 (the shadow effect) of the verse you could have argued that the earth revolves around the sun but the earth is not spinning.

Without part 2 of the verse (the underscored part) you could have argued that the earth IS revolving around the sun but is not spinning on its axis.

The two together give the complete and accurate account which no 7th century person would have known.
 unquote

Dan akhir sekali yang ini :

Just incase anyone is in doubt as to wether the Sun is in an orbit of its own and wether that orbit is circular or not.

036.040 لا الشَّمْسُ يَنْبَغِي لَهَا أَنْ تُدْرِكَ الْقَمَرَ وَلا اللَّيْلُ سَابِقُ النَّهَارِ وَكُلٌّ فِي فَلَكٍ يَسْبَحُونَ
 036.040 L[a] a(l)shshamsu yanbaghee lah[a] an tudrika alqamara wal[a] allaylu s[a]biqu a(l)nnah[a]ri wakullun fee falakin yasba[h]oon(a)

The word in red is al shshams (The sun) the words in blue say and each (including the sun) swims (asba[h]oon) in its own circular orbit (falak).

Swims inplies a large orbit and falak (which describes that orbit) implies a round or circular circuit

dipetik dari laman
http://www.ummah.com/forum/showthread.php…

Petikan petikan dari Al Quran ini sebenarnya memerlukan tafsiran yg trampil yakni dari segi pengkajian teliti alam semesta dan juga pemahaman mendalam mengenai ayat suci Al Quran dan bukan diambil secara literal.

Mengakhiri artikel ini saya memetik kata kata berikut:

To an observer in space;
The earth orbits the sun.
The moon orbits the earth.
The earth revolves once on it’s axis every 24 hours.
To an observer on the earth;
The moon orbits the earth.
The sun orbits the earth.
According to Relativity
The sun dents space/time fabric and the earth follows the circular contours thereof.
The earth dents space/time fabric and the moon follows the contours thereof.

The Quran is the highly revered Islamic holy text believed to be revealed via Gabriel to the prophet Mohammed, which, it is believed, has remained unchanged and is faultless as the revealed word of God ever since.

It’s all rather a matter of perspective, what an irony, hence the inability of debators to reach a mutually satisfactory conclusion on the matter.
——————————————————————————————————-
Jadi apa yang terjadi sebenarnya hanyalah perspektif. Kita melihat sesuatu pada permukaan menyebabkan perspektif kita terbatas. Maka untuk meluaskan lagi perspektif kita terhadap alam , kita perlu menyelami ilmu pengetahuan. Ugama dan ilmu pengetahuan bergerak seiring. Ia tidak bersifat sekular dan Islam amat menghargai Ilmu pengetahuan kerana ia adalah salah satu cara mengkagumi kebesaran Tuhan.

Kita sepatutnya menjadi ummah yang tidak takut pada sains. Ia menjadikan kita lebih taqwa kepada tuhan kerna kita menjadi lebih faham akan dinamik dan mekanik alam semesta. Dengan mengetahui kebesaran Tuhan ini dapat pada masa sama kita meneguhkan keimanan.

Ugama bukan hanya bersandar pada kitab semata-mata tetapi juga pada keberhasilan akal untuk berfikir dan merungkai kebesaran tuhan. Ia tidak jumud. Namun manusia yg menjumudkan ugama. Kita melihat hari ini bagaimana orang-orang ugama cuba menjumudkan ugama, mirip bagaimana paderi Kristian cuba mengatakan ilmu pengetahuan itu seperti sihir.

FJ

link-link untuk pembacaan lanjut bagi melengkapkan pemahaman berkenaan artikel

video menerangkan mekanik berkenaan Hukum Kepler

video menerangkan hukum Newton berkenaan graviti universal

laman web yang menerangkan subjek fizik
http://earlhaig.ca/departments/science/physicsreview.php


Kenapa Cao Cao Boleh Kalah Kat Red Cliff?

Sekiranya Pertem-puran Chibi / Tebing Merah (Red Cliff) benar-benar pernah berlaku dalam lipatan sejarah China, maka ia mungkin merupakan pertem-puran armada laut yang terbesar dalam sejarah, ia dipercayai berlaku pada musim sejuk sekitar tahun 208/9 Masehi dan menjadi sebagai sebahagian daripada pertem-puran melibatkan paksi-paksi yang merebut kekuasaan hegemoni seluruh China.

Ratusan ribu ten-tera terlibat, bahkan beberapa anggaran lain menunjukkan bahawa jumlahnya hampir mencecah satu juta pejuang. Pertem-puran itu menjadi titik tolak terakhir dalam menentukan nasib Dinasti Han di China.

Menjelang tahun 220 Masihi, China terpecah kepada tiga negara berbeza: Wei, Shu, dan Wu. Namun di mana sebenarnya lokasi pertem-puran ini berlaku masih menjadi isu yang kontroversi di kalangan sejarawan, dan ada yang berpendapat ia hanya kisah mitos yang diromantiskan melalui novel Hikayat Tiga Kerajaan. Namun, jika benar, bermakna ia telah berlangsung sekurang-kurangnya 1,350 tahun yang lalu.

Setelah 400 tahun pemerintahan yang penuh gemilang, Dinasti Han terpaksa bertahan hidup dengan bergelut di antara kuasa-kuasa dalaman tanpa campur tangan pihak luar, dan sebahagian besar tanah di dalam Empayar Han sebenarnya diperintah oleh panglima pe-rang tempatan. Untuk perbincangan mengenai Pertem-puran Chibi, tokoh yang paling penting dari semua panglima pe-rang adalah Cao Cao, ‘selebriti’ paling terkenal sepanjang sejarah Tiga Kerajaan yang memerintah kawasan terbesar di timur laut China.

Dalang Utama

Pada tahun 207, setelah beberapa siri pepe-rangan, Cao Cao telah menyatukan Dataran China Utara di bawah pemerintahannya. Dataran China Utara adalah dataran aluvial (tanah yang mendap) terbesar di China – kira-kira 158,100 batu persegi (409,500 kilometer persegi) tanah yang subur dan kaya dengan mendapan di delta Sungai Yangtze. Kejayaan Cao Cao ini memberikannya alasan kukuh untuk memegang jawatan Canselor istana (setara dengan jawatan Perdana Menteri).

Akibatnya, kedudukan ini memberikan Cao Cao kawalan penuh ke atas seluruh pemerintahan Han. Setelah menguasai empayar, Cao Cao kini berusaha untuk merebut kembali setiap wilayah yang pernah berada di bawah kedaulatan Empayar Han dan menegakkan kembali pemerintahan imperialis. Sesiapa saja yang memisahkan diri daripada pemerintahan pusat dianggap sebagai pemberon-tak. Pada musim gugur tahun 208, dia menghalakan angkatan pe-rangnya ke arah selatan.

Penentang Cao Cao

Bertentangan dengan Sungai Yangtze (di sebelah selatan wilayah pegangan Cao Cao) terdapat provinsi Jing dan negeri Wu Timur. Jing dikawal oleh Gabenor Liu Biao yang sedang membekalkan suaka kepada seorang pelarian politik, anggota kerabat dinasti Han, dan salah seorang peserta dalam pe-rang Tiga Kerajaan, iaitu Liu Bei. Bakal Maharaja Kerajaan Shu Han.

Wu Timur pula adalah sebuah kerajaan yang berada di bawah pemerintahan salah seorang panglima pe-rang, merangkap bakal Maharaja Kerajaan Wu, Sun Quan. Kedua-dua wilayah ini menjadi batu penghalang Cao Cao untuk menyatukan kembali seluruh wilayah Han China, ironinya, mereka semua memiliki matlamat yang sama namun saling tidak mempercayai.

Provinsi Jing adalah kota pelabuhan yang penting dan pangkalan ten-tera laut Jiangling yang strategik, yang terletak kira-kira separuh dari Sungai Yangtze. Selain itu, wilayah ini juga berisi muara Sungai Han. Wu Timur merangkumi Sungai Han dan juga sebahagian besar kawasan timur Han. Oleh itu, Cao Cao memutuskan untuk menye-rang Jing terlebih dahulu.

Perikatan Pe-rang Lui Bei

Pe-rang yang telah sekian lama berlangsung antara Jing dan Wu sangat melemahkan ten-tera Gabenor Liu Biao dan Cao Cao dapat menak-luki wilayah itu dengan cepat dan tanpa banyak kor-ban jiwa. Gabenor terkor-ban dalam kon-flik itu dan perintah tertinggi keten-teraan Jing yang ditinggalkan kemudian berada di bawah tanggungjawab Liu Bei.

Namun beliau terpaksa melarikan diri dari kota itu dan berakhir di bandar Xiakou. Di sana dia mula merundingkan usul menubuhkan pakatan anti-Cao Cao di antara Jing dan Wu. (baca Jingzhou: Tanah Yang Menggagalkan Perikatan Sun-Liu) Pada waktu yang sama, pemerintah Wu, Sun Quan telah menerima sepucuk surat dari Cao Cao di mana canselor itu bercakap besar sambil mengancam bahawa dia memerintah angkatan ten-tera yang berjumlah 800,000 orang bersedia untuk berpe-rang atas nama Maharaja.

Percubaan untuk menakut-nakutkan Sun Quan ini jelas dianggap oleh ramai sejarawan sebagai keterlaluan jumlahnya, namun, dipersetujui bahawa Cao Cao kemungkinan besar memiliki kekuatan tem-pur yang mungkin secara penuh antara 200,000 hingga 300,000 orang. Sun Quan akhirnya bersetuju untuk bersekutu dengan Liu Bei. Bersama-sama, mereka berjaya merekrut ten-tera campuran berjumlah sekitar 50,000-80,000 orang yang terdiri daripada penduduk wilayah selatan.

Kelebihan Selatan

Orang-orang Selatan tidak menunggu begitu sahaja sambil se-rangan itu dimulakan. Para panglima selatan merumuskan taktik mereka tersendiri, mereka mengetahui cara terbaik untuk mengambil manfaat dari jumlah pasukan Cao Cao yang besar.(Dzhak, 2016).

Walaupun Cao Cao memiliki angka majoriti yang jelas, pasukan selatan tidaklah lemah sepenuhnya. Pe-rang tidak semestinya boleh dimenangi dengan angka semata-mata. Sebagai permulaan, kira-kira separuh daripada ten-tera Sun Quan adalah pelaut yang berpengalaman – sebaliknya, ekspedisi ini adalah kempen lautan yang kali pertama dilalui bagi sebilangan besar ten-tera Cao Cao.

Kedua, dataran rendah selatan menjadi perumah kepada sejumlah wa-bak penya-kit tropikal yang mana ten-tera tempatan telah mempunyai kekebalan terhadapnya tetapi ia bakal merosakkan pendatang dari utara yang akan menye-rang. Ketiga, Cao Cao tidak menyediakan bekalan dan kelengkapan dengan baik untuk mempersiapkan angkatan ten-teranya yang besar, ini aspek terpenting dalam sebarang kempen pe-rang. Akhirnya, ten-tera Sun Quan menikmati kelebihan sebagai tuan rumah. Ditambah lagi dengan sokongan dari ten-tera Liu Bei. Jika semua itu tidak cukup buruk bagi Cao Cao, minggu-minggu menjelang pertem-puran tiba-tiba cuaca hujan dan kelembapan melanda.

Penderi-taan paling seng-sara yang menimpa ten-tera utara adalah mabuk laut. Di mana, ia menjadi sangat teruk sehingga laksamana armada itu memutuskan untuk merantaikan setial kapal bersama-sama, secara tidak langsung membentuk sebuah tongkang raksasa, dalam usaha untuk mengurangkan kapal bergoyang.

Langkah ini berjaya tetapi ia telah mengurangkan keupayaan pergerakan ten-tera laut. Sebilangan ten-tera kekal berada di atas kapal sementara yang lain turun dan mendirikan kem di tebing utara Sungai Yangtze;  pasukan Liu Bei dan Sun Quan mendirikan kem di tebing selatan, yang dikenali sebagai Chibi (Tebing Merah).

Kekalahan Cao Cao

Apabila para pemimpin selatan melihat Cao Cao telah mengikat kapal-kapalnya, mereka membuat satu rancangan. Salah seorang panglima Wu bernama Zhou Yu memerintahkan salah seorang pegawainya menulis sepucuk surat yang mengatakan bahawa dia ingin mengalihkan sokongan dan mahu menyerah kepada Cao Cao.

Dia kemudian menghantar kapalnya menyeberang untuk bergabung dengan armada Cao Cao. Namun, itu hanyalah muslihat. Kapal-kapal itu tidak dipenuhi dengan ten-tera, tetapi dengan kayu, jerami dan minyak, ia adalah kapal yang berapi. Apabila kapal menghampiri armada musvh, semuanya terbakar. Deruan angin membawa api terus marak menuju ke armada Cao Cao. (Duckster, 2017).

Kekacauan tercetus, ribuan askar ma-ti dijilat api tetapi ada juga yang le-mas kerana tenggelam di dalam sungai ketika mereka cuba melarikan diri. Tidak lama kemudian, api merebak ke kem di tebing sungai. Dan bala yang lebih buruk masih belum berlaku. Jauh dalam keheningan dan kegelapan malam yang penuh dengan asap, muncul pula gerombolan ten-tera Liu Bei yang telah bersedia untuk menghabisi mana-mana askar Cao Cao yang terselamat.

Hanya sebahagian ten-tera selatan yang mengambil bahagian dalam se-rangan ini, tetapi, dalam kebingungan, ten-tera utara tidak mengetahui hal ini dan menyangka bahawa seluruh ten-tera selatan sedang melancarkan se-rangan. Moral angkatan ten-tera Cao Cao jatuh merudum, formasi ten-teranya mus-nah dari kedudukan asal dan askarnya bertempiaran melarikan diri, ramai yang mencari perlindungan di kawasan paya bakau di sekitar sungai.

Hujan beberapa hari kebelakangan itu telah meningkatkan paras air hingga memenuhi paya dan ramai orang utara ma-ti le-mas. Yang lain bergelut untuk melalui jalan lembap yang gelap dan dengan mudah dikejar oleh pasukan berkuda selatan untuk dibu-nuh atau dita-wan.

Ketika pe-rang berlangsung, Cao Cao dan saki baki pasukannya yang lain berkumpul di Jiangling. Ten-tera Sun Quan dengan mudah menjejaki mereka dan meme-rangi Pertem-puran Jiangling yang sengit, namun sekali lagi Cao Cao terlepas, dipercayai atas belas ihsan salah seorang panglima Liu Bei iaitu Guan Yu (sebagai membalas jasa kerana Cao Cao pernah membebaskan dia dari tahanan). Selepas peristiwa ini, Cao Cao berundur ke utara.

Pe-rang telah berakhir dan dia kehilangan wilayah sejauh 99 batu (160 km) sebagai akibat dari kempen tersebut. Walaupun demikian, Cao Cao tetap menjadi panglima pe-rang yang terkuat dan pada tahun 220, Maharaja Xian secara rasmi melepaskan jawatannya selepas kema-tian Cao Cao, wilayah di utara Cao Cao menjadi negara Wei. Liu Bei mengambil alih kawalan terhadap provinsi Jing dan tanah yang ditinggalkan oleh Cao Cao, membentuk negara Shu Han. Negeri-negeri ini dilengkap dengan negara Wu yang diperintah Sun Quan untuk memulakan zaman Tiga Kerajaan di China.

Lokasi sebenar Chibi atau tebing selatan yang lebih popular dalam budaya pop dengan nama Red Cliffs tidaklah diketahui secara spesifik. Ini kerana amalan zaman dahulu di mana tapak pertem-puran jarang ditandakan untuk diingati oleh keturunan dan nama-nama lokasi tempatan sering berubah selama berabad-abad. Pertem-puran ini mendapat namanya dari sebuah kota bernama Chibi yang berhampiran dengan sebuah tebing berwarna merah dengan ukiran kuno, ia dipercayai sebagai kemungkinan paling tinggi sebagai lokasi sebenar pertem-puran ini.

Pertem-puran Chibi diabadikan dalam novel Hikayat Tiga Kerajaan yang ditulis pada abad ke-14 oleh Luo Guanzhong. Sebuah filem dua siri yang menggambarkan pertem-puran ini diterbitkan oleh Beijing Film Studio. Filem berjudul Red Cliffs ini memecahkan rekod box office di China ketika dilancarkan pada bulan Julai 2008.

RUJUKAN:

“Ancient China.” Ducksters Educational Site , Ducksters Educational Site, 2017

Dzhak, Yulia. “The End of the Han Dynasty – Battle of Red Cliffs.” W4R HISTORY ONLINE, 3 June 2016.

History Express. “Largest Naval B4ttles in History – the B4ttle of Red Cliffs.” YouTube, 2 Feb. 2017.


Duta Marlboro Yang Tak Pernah Merokok

Marlboro merupakan antara jenama rokok yang dikenali di seluruh dunia. Seperti pesaingnya, Dunhill, Marlboro juga sering menjadi penaja bagi acara-acara sukan suatu ketika dahulu. Contohnya, Marlboro pernah menaja sukan badminton menerusi Piala Uber dan Piala Sudirman. Kebiasannya, iklan-iklan promosi Marlboro menggambarkan seorang koboi yang menghisap rokok di kudanya.

Dalam ramai Duta Marlboro ini, Robert Bob Norris merupakan personaliti yang sering dipanggil Lelaki Marlboro kerana beliau merupakan duta pertama bagi jenama rokok tersebut sehingga digelar Lelaki Marlboro Asli. Di dalam iklan, Robert selalu digambarkan di dalam sebuah ladang, memakai pakaian koboi dan topi ikoniknya serta menunggang kuda sambil meletakkan rokok di mulut atau telinganya.

Robert dilahirkan pada 1929 di Illinois, Amerika Syarikat. Setelah berkahwin, beliau membeli sebuah ladang untuk memulakan kehidupan barunya di Rist Canyon. Ketika di Colorado, beliau membeli beberapa buah ladang lagi termasuklah sebuah ladang seluas 2000 hektar yang dinamakan sebagai Ladang T-Cross.Ladang-ladang inilah kemudiannya menjadi lokasi penggembaraan Marlboro untuk menjadi tempat penggembaraan bagi iklan-iklan mereka.

Pada mulanya, syarikat Phillip Morris ingin mengambil khidmat artis-artis seperti Christian Herren untuk melakonkan watak di dalam iklan tersebut. Namun, pihak penerbit menjumpai Robert setelah dicadangkan oleh sahabat Robert, pelakon John Wayne dan ternyata ciri-ciri yang ada pada Robert itu amat sesuai dengan watak Marlboro di dalam iklan.

Robert menjadi duta Marlboro selama 12 tahun sebelum beliau berhenti sepenuhnya untuk berlakon menjadi watak duta tersebut setelah beliau mendapat anak dari hasil perkahwinannya. Punca beliau berbuat sedemikian kerana beliau tidak mahu anak-anaknya mencontohi karakter bapanya di dalam iklan tersebut.

Suatu hari, beliau ditanya oleh seorang anaknya, mengapa ayahnya itu berlakon sebagai Duta Marlboro, sedangkan dia bukan seorang perokok. Robert terkesima dengan soalan itu, lantas mengambil keputusan untuk berhenti.

Semasa penggembaraan, Marlboro menggunakan 10 ke 20 buah kotak rokok untuk menampakkan rokok itu sedang menyala dan tidak ma.ti. Kadangkala, bilangan rokok mencecah 50 kotak di dalam sesebuah penggembaraan dan ternyata Robert agak terganggu dengan perkara tersebut. Robert tidak menghisap sekali pun rokok tersebut semasa penggembaraan dilakukan dan hanya membiarkan rokok tersebut menyala.

Setelah berhenti dari menjadi duta Marlboro, Robert menubuhkan sebuah yayasan yang diberi nama Roundup for Autism. Yayasan ini ditubuhkan untuk memberi kesedaran tentang Austism kepada masyarakat dan segala sumbangan itu diserahkan kepada sebuah pusat pemulihan Austism yang terletak di Texas.

Beliau juga sering membawa kanak-kanak Autism ini ke ladangnya dan menunjukkan cara-cara untuk hidup di ladang. Di samping itu, beliau juga sering mengisi masa bersama keluarga dan seronok melihat anak-anaknya membesar di depan matanya sendiri.

Tidak seperti duta-duta lain yang memang merupakan seorang perokok dan m.ati kerana ka.nser dan sebagainya , Robert tidak pernah menghisap satu rokok pun di dalam kehidupan sebenarnya sehinggalah beliau menghembuskan nafasnya yang terakhir pada November 2019 ketika berusia 90 tahun akibat sak.it tua.

Robert tahu bahawa merokok itu boleh membawa mudarat bukan sahaja kepada dirinya, malah kepada anak-anaknya juga. Tidaklah seperti sesetengah orang, dah la merokok, hisap rokok seludup pula , kalau sa.kit ke hospital kerajaan juga.

RUJUKAN:

Yahoo! (n.d.). Robert ‘Bob’ Norris, an Original ‘Marlboro Man’ Who Never Smoked a Day in His Life, (filtered) at 90. Yahoo! https://www.yahoo.com/entertainment/robert-bob-norris-original-marlboro-044909182.html.

The Irish Times. (2019, November 16). Robert Norris obtuary: Marlboro Man who ‘reassured’ cold war US. The Irish Times. https://www.irishtimes.com/life-and-style/people/robert-norris-obtuary-marlboro-man-who-reassured-cold-war-us-1.4082790.

Person. (2019, November 15). Marlboro Man kicked the habit and lived to 90. The Sydney Morning Herald. https://www.smh.com.au/national/marlboro-man-kicked-the-habit-and-lived-to-90-20191115-p53azj.html.


Sebanyak Lebih 5,000 Spesis Virus Ditemui Dalam Lautan?

Baru-baru ini sekumpulan pengkaji telah menemui beribu-ribu virus RNA yang tidak diketahui spesisnya bertebaran di lautan. Apa yang berlaku sehingga saintis menemui terlalu banyak virus ini? Adakah virus ini telah lama wujud sebelum penempatan manusia?

Pertama sekali, kita kenal dahulu apakah itu virus RNA. Virus RNA adalah sejenis virus yang berpotensi menyebarkan penyakit kepada mangsa seperti haiwan dan manusia. COVID-19 adalah sejenis koronavirus bawah virus RNA. Virus ini membawa informasi genetik dalam RNA, atau nama panjangnya ialah ‘ribonucleic acid’. Berbeza dengan DNA, RNA senang bermutasi dalam kadar yang cepat.

Namun kekurangan RNA berbanding DNA ialah DNA mempunyai apa yang pengkaji gelarkan sebagai ‘kod bar genetik’ yang membantu pengkaji mengenalpasti jenis hidupan apakah mereka kaji. Lebih kurang macam kod bar dalam barang jualan, penjual boleh mengetahui berapa harga barang tersebut melalui imbasan terhadap kod bar itu. Begitu juga halnya dengan kod bar genetik. Pengkaji boleh mengetahui spesis hidupan semudah menganalisis kod bar itu saja.

Jika RNA tidak mempunyai kod bar genetik, bagaimana saintis menemui lebih 5,000 jenis virus tersebut? Ada cara mereka tersendiri jika menghadapi masalah sedemikian. Pertama, mereka mencari protein tertentu yang membantu virus untuk replikasikan bahan genetik RNA. Protein itu satu-satunya ‘gerbang’ untuk mengenalpasti jenis virus kerana peranannya membantu virus membiak. Mereka hanya perlu cari perubahan kecil dalam gen RNA yang mengekodkan protein tersebut.

Untuk melaksanakan kajian ini, mereka akan dapat sampel dalam projek kajian global bernama Tara Ocean expedition selama 4 tahun. Sampel tersebut ialah plankton kerana organisma akuatik ini adalah perumah utama kepada banyak virus RNA. Mereka kemudian mengimbas pangkalan data global dalam jujukan RNA dari plankton tersebut. Keputusannya, mereka menemui lebih 44,000 gen yang mengekod protein!

Seterusnya, pengkaji perlu mencari hubungan evolusi antara gen-gen virus RNA ini. Semakin banyak persamaan antara kedua-dua gen, semakin berkait antara kedua-dua virus. Virus RNA mudah berevolusi, maka mudah virus baru terpisah dari moyang virus atau ‘common ancestor’. Mereka menggunakan mesin pengimbas yang bersifat AI (Artificial Intelligence) untuk memudahkan pembahagian dan mengesan perbezaan kesemua gen.

Akhirnya, pengkaji menemui sejumlah 5,504 spesis baru virus RNA marin dari 10 kumpulan besar hidupan bernama phylum. Setelah mendedahkan lokasi spesis virus atas peta dunia, 2 phylum virus adalah kumpulan virus yang dominan di seluruh lautan. 2 phylum itu ialah Taraviricota dan Arctiviricota. Pengkaji percaya bahawa phylum Taraviricota ialah ‘missing link’ atau perantara dalam evolusi virus RNA dari moyang berpecah kepada pelbagai spesis virus.

Kajian ini bukan sekadar mendedahkan jumlah virus yang bertaburan di lautan. Ia membantu pengkaji memahami evolusi hidupan awal sebelum kehadiran organisma kini. Walaupun virus RNA mampu membawa penyakit yang mengundang pandemik, Namun ia memajukan peranan penting dalam ekosistem kerana keupayaan menjangkiti hampir semua hidupan.

Walaupun pengkaji berjaya menemui 5,000 spesis virus RNA, namun mereka harus mengkaji lebih mendalam setiap satu virus ini. Antaranya ialah bagaimana virus-virus ini bertebaran dalam Lautan? Apakah jenis hidupan yang virus tidak diketahui ini menjangkiti dan memerhati pembiakan virus-virus ini? Banyak persoalan Yang pengkaji harus peka untuk selesaikan teka-teki ini.

RUJUKAN:

D. H. Guillermo et al. 8 April 2022. Over 5,000 Previously Unknown Viruses Have Been Discovered Lurking in The Oceans. Science Aler


Asal-Usul Teori Konspirasi Pendaratan Di Bulan

Hari ini merupakan hari ulang tahun Apollo 11 dilancarkan untuk mendarat ke Bulan. Sehingga ke hari ini, masih terdapat sebilangan manusia yang masih belum percaya bahawa manusia mampu mendarat ke Bulan. Dalam skala gelobal, hanya sekitar 20% – 25% sahaja manusia yang masih tidak mempercayai bahawa manusia pernah menjejakkan kaki di Bulan. Di Amerika hanya sekitar 5% – 10% yang tidak percaya. Jumlahnya tidaklah begitu besar seperti jumlah pengikut Bumi Datar yang mempopularkan konspirasi ini. Di Rusia mempunyai seramai 57% rakyatnya yang tidak mempercayai manusia pernah ke Bulan – ini tidak menghairankan memandangkan U.S. adalah musuh mereka. Bagaimana konspirasi ini bermula?

Konspirasi
ini bermula setelah program misi ke Bulan ini tamat pada tahun 1970-an. Kebangkitan
teori konspirasi ini pada awalnya tidak ada kena mengena dengan misi untuk ke
Bulan, tetapi lebih kepada runtuhnya
kepercayaan rakyat terhadap kerajaan Amerika Syarikat pada ketika itu.

Pada tahun 1971, sebuah laporan bertajuk Pentagon Paper menunjukkan penipuan kerajaan Amerika Syarikat berkali-kali tentang Perang Vietnam. Laporan tersebut menunjukkan pentadbiran Lyndon B. Johnson yang menipu, bukan sahaja rakyat tetapi kepada kongres sendiri. Kerajaan U.S. secara rahsia telah meluaskan skala peperangan mereka tanpa memberitahu media perdana. Kemudian, muncul pula konspirasi yang menyatakan CIA telah salah guna kuasa mereka. Kemudian, pada tahun 1976 tular pula konspirasi bahawa pembunuhan Presiden John F. Kennedy telah dirancang oleh orang dalaman kerajaan U.S sendiri.

Wabak konspirasi ini berjangkit ke seluruh Amerika Syarikat sejak tahun 1970-an dan pelbagai peristiwa mempunyai sisi konspirasinya sendiri termasuk peristiwa  9/11 yang mempunyai pelbagai versi konspirasi yang melibatkan dalangnya adalah kerajaan U.S.  Termasuklah kematian Osama Laden dan Saddam Hussein mempunyai kisah-kisah konspirasinya tersendiri.

Konspirasi ini terjebak ke program misi ke Bulan. Bill Kaysing – bekas pegawai tentera laut U.S – bekerja sebagai penulis teknikal salah satu daripada pembuat roket Apollo NASA untuk misi ke Bulan. Kaysing tidak mempunyai pengetahuan dalam kejuruteraan dan roket, dia hanya sekadar menulis seperti minit mesyuarat. Kaysing mendakwa bahawa dia mempunyai maklumat dalam tentang konspirasi kerajaan U.S untuk memalsukan pendaratan manusia ke Bulan.

Konspirasi ini diterbitkan dalam bukunya, We Never Went to the Moon: America’s Thirty Billion Dollar Swindle. Teori konspirasi pendaratan Bulan ini bermula dengan ‘terjemahan semula’ segala bentuk bukti yang disiarkan kepada awam oleh NASA dan mencari percanggahan dalam rekod rasmi. Satu perkara yang mereka tidak pernah buat ialah mencari maklumat dan bukti yang sebenarnya disembunyikan oleh kerajaan U.S. berkenaan misi ke Bulan.

Bukti visual merupakan peralatan yang paling ampuh digunakan oleh pendokong teori konspirasi kerana ia boleh diterjemah dengan pelbagai bentuk. Kemudian, ‘realiti’ konspirasi itu dibentuk dengan mengukuhkan idea bahawa “apa yang kita lihat, tidak semestinya betul dan ini semua adalah lakonan”.

Kita boleh nampak corak-corak begini dalam pelbagai jenis peristiwa – terutamanya peristiwa kematian Osama, peristiwa 9th November dan krisis di Timur Tengah. Kemudian, kepekatan teori konspirasi ke Bulan ini semakin popular apabila Hollywood memfilemkan Capricorn One yang menggambarkan pendaratan ke Marikh adalah palsu.

Walau
bagaimanapun, pelbagai teori-teori konspirasi berkenaan pendaratan ke Bulan
telah pun disanggah. Berikut merupakan antara teori popular yang digunakan oleh
pendokong teori konspirasi.

Mengapa bendera berkibar
sedangkan di bulan tiada angin? Ya, bulan tiada
angin dan benda itu tidak berkibar sebenarnya. Bendera itu dipacakkan dengan
batang berbentuk ‘L’. Lihat pada gambar dengan cermat. Bendera itu sebenarnya
dalam keadaan renyuk kerana telah lama disimpan dalam roket ketika menuju ke
bulan.

Mengapa ‘langit’ di bulan
kelihatan gelap, sedangkan bumi berwarna biru? Kerana
bulan tiada atmosfera untuk mencetuskan kesan Rayleigh – pelanggaran sinaran EM
matahari dengan atmosfera. Tetapan kamera yang dihantar hanya didedahkan hanya
untuk permukaan bulan, gambar astronaut dan modul bulan. Tambah lagi, cahaya
matahari di bulan terlalu terang sehingga cahaya bintang lain jadi kelihatan
malap.

Mengapa bekas tapak di
bulan tidak sama dengan corak tapak kasut? Kerana
tapak kasut yang ditunjukkan oleh pendokong teori konspirasi ialah kasut di
dalam. Kasut yang mereka gunakan ketika berjalan di bulan ialah kasut di luar.
Sila rujuk gambar rajah.

Astranout tidak akan dapat melepasi radiasi Van Allen Belt. Benarkah? Radiasi Van Allen Belt ialah radiasi daripada zarah bertenaga tenigi yang terperangkap dalam medan magnet Bumi. Konsep pergerakan roket Apollo 11 ini sama seperti berjalan di atas api – saya pasti kita semua pernah melihat persembahan manusia berjalan di atas api. Manusia tidak cedera apabila dia terus berjalan dengan laju tanpa bermain-main di kawasan api tersebut. Kemalangan akibat radiasi ini akan muncul apabila kita terlalu lama terdedah dengannya sebanyak 200 – 1000 ‘rads’ dalam tempoh beberapa jam. Roket Apollo 11 hanya terdedah kurang dari 2 jam dan mereka hanya terdedah sebanyak 18 rads sahaja – masih di batasan yang selamat. Tambah lagi, NASA memastikan roket Apollo 11 kebal daripada radiasi tersebut. Maka, purata radiasi yang terdedah hanyalah 0.18 rads sahaja – sama dos radiasi sinaran-X (sinaran-X). Untuk pengetahuan anda, dos sinaran-X yang tinggi akan membahayakan anda. Sebab itu apabila kita X-ray, kita tidak ada apa-apa kerana dosnya yang rendah.

Kalau kita pernah ke bulan, mengapa kita tidak pergi lagi? Kos persiapan untuk ke bulan sangat mahal dan kos mahal tersebut menuntut pada keperluan lain. Ketika manusia pertama kali ke bulan, perbelanjaannya telah menelan sebanyak $25 bilion. Pada hari ini, satu tempat duduk memakan kos $750 juta untuk mendarat ke bulan. Tetapi anda jangan risau, projek untuk ke bulan telah dilancarkan semula oleh beberapa syarikat angkasa. Mereka mahu menjadikan bulan sebagai tempat pelancongan. Pada tahun 2018, SpaceX yang dimiliki oleh Elon Musk telah membuat persiapan untuk membawa dua orang pelancong untuk ke bulan dan mereka merancang untuk berlancar pada tahun 2023.

Tentu ada pernah terjumpa gambar-gambar yang menunjukkan mereka sedang merakam filem pendaratan bulan. Iya, itu adalah rakaman mereka sedang melakukan latihan sebelum pergi ke bulan. Latihan tersebut di lakukan di Kennedy Space Cener, Florida.


Ed Dan Lorraine Warren Dalam The Conjuring Wujud Dalam Dunia Sebenar!

Sebut saja pasangan Warren, ramai membayangkan Ed dan Lorraine Warren yang menyiasat fenomena paranormal dan membuang hantu yang menghantui kes-kes mereka seperti dipaparkan dalam dunia filem The Conjuring. Tetapi tidak ramai tahu, terdapat banyak fakta menarik membabitkan mereka dan ia tidak terhad kepada filem saja.

Minat orang ramai terhadap dunia filem ini bermula dengan filem The Conjuring (2013) yang mendapat sentuhan sutradara Australia berdarah Malaysia, James Wan. Selepas berjaya mengutip AS$300 juta dan mendapat pujian pengkritik dan penonton, ia menjadi permulaan kepada dunia filem The Conjuring.

Selain sekuel The Conjuring iaitu The Conjuring 2 (2016), dunia filem ini turut mengandungi siri filem Annabelle (Annabelle, Annabelle: Creation dan Annabelle Comes Home), The Nun dan The Curse of La Llorena. Ketika ini, beberapa lagi filem sedang menjalani penggambaran atau proses pra-produksi seperti The Crooked Man, sekuel The Nun dan The Conjuring 3.

Tidak ramai tahu, minat pasangan Warren terhadap fenomena paranormal sudah bermula sejak dari kecil lagi. Semasa kecilnya, Ed membesar di sebuah rumah yang dia percaya sebagai rumah berhantu. Ini kerana dalam satu temubual, dia masih teringat adakalanya pintu rumah terbuka sendiri dan cahaya aneh terbentuk dalam rumah lamanya.

Sementara Lorraine pula sudah mula menyedari keupayaannya sebagai peramal semasa berusia sembilan tahun. Pada ketika itu, dia dapat melihat aura sesiapa yang dilihatnya tetapi menganggap ia sebagai sesuatu yang normal.

Seperti mana-mana warga Amerika Syarikat lain, Ed turut menyertai T3nt3ra Laut AS bagi menyahut panggilan WWII. Semasa kapal yang dinaikinya berlayar di utara Lautan Atlantik, kapal tersebut bertembung dengan sebuah kapal tangki minyak.

Ini mengakibatkan kedua-dua kapal terb4k4r dan ramai anak kapal termasuk Ed terpaksa terjun ke dalam air untuk menyelamatkan diri. Dalam keadaan sejuk dan ketakutan, dia berdoa agar bantuan cepat tiba untuknya dan rakan-rakannya. Akhirnya, bantuan tiba tidak lama kemudian dan semua anak kapal berjaya diselamatkan. Tidak lama selepas itu, Ed melamar Lorraine selepas kembali ke AS.

Pada peringkat permulaan sebagai penyiasat paranormal, antara kes yang diterima ialah kes membabitkan rumah berhantu. Tetapi untuk mendapatkan akses rumah bukan sesuatu yang mudah kerana tidak semua tuan rumah akan bekerjasama. Justeru, pasangan Warren mempunyai helah tersendiri untuk mengakses rumah yang menjadi sasaran penyiasatan.

Memandangkan Ed ialah seorang pelukis, mereka menggunakan lukisan rumah yang dihasilkannya sebagai cara terbaik memasuki rumah. Caranya ialah Lorraine menyerahkan lukisan yang dihasilkan suaminya kepada mereka. Bila dia dibenarkan masuk, perbualan digunakan untuk mengetahui maklumat rumah dan pengalaman pemilik yang dilihat penting untuk siasatan mereka.

Mungkin ada menganggap pasangan Warren terlalu semberono dalam siasatan paranormal mereka. Hakikatnya, mereka amat teliti dalam siasatan mereka dan menyiasat setiap aspek yang bersifat masuk akal pada sesebuah kes sebelum mengisytiharkannya sebagai kes paranormal. Selepas kes itu dilabel sebagai kes paranormal, barulah siasatan mereka diteruskan.

Kes pertama yang menarik perhatian media membabitkan pasangan Warren ialah kes paranormal yang membelenggu penduduk Bridgeport, Connecticut, pasangan Jerry dan Laura Goodin pada tahun 1974. Penyertaan mereka dalam kes ini disebabkan oleh permintaan rakan keluarga dan peramal Mary Pascarella selepas melihat fenomena paranormal di kediaman pasangan Goodin.

Apabila siasatan pasangan Warren mendedahkan wujud elemen hantu poltergeist dalam kediaman berkenaan, ia mula menarik perhatian orang ramai. Kes ini juga yang mula melonjakkan nama pasangan ini dikenali orang ramai dalam hal sebegini rupa.

Berikutan kedua-duanya merupakan penganut Kristian berfahaman Roman Katolik yang taat, ia turut mempengaruhi kepercayaan mereka terutama kes paranormal. Ini kerana mengikut kepercayaan Roman Katolik, mereka percaya wujudnya makhluk halus dan alam ghaib.

Disebabkan sesetengah kes memerlukan khidmat paderi untuk mengeluarkan semangat jahat yang menghantui sesebuah kediaman, pasangan Warren bekerjasama dengan pihak gereja semasa menjalankan siasatan. Keadaan ini turut mendorong pihak gereja mengiktiraf Ed sebagai satu-satunya pakar demonologi oleh gereja Roman Katolik.

Lantaran populariti mereka sebagai penyiasat paranormal, bukan sekali pasangan Warren dijemput sebagai panel pelbagai rancangan televisyen. Antara program televisyen yang pernah disertai mereka sebagai panel ialah The Merv Griffin Show, The Tom Snyder Show, A Haunting dan Scariest Places on Earth. Malah, Lorraine juga pernah membuat kemunculan sebentar dalam The Conjuring.

Satu kes menarik yang dihadapi pasangan Warren ialah kelibat succubus di kediaman pasangan Jack dan Janet Smurl. Succubus ialah syaitan atau makhluk halus berbentuk wanita yang menggoda lelaki dan mendorong mereka mengadakan hubungan seks. Jika perkara ini dibiarkan, mangsa bukan saja merasa penat dari segi fizikal dan mental tetapi boleh kembali ke balik papan.

Selain kes succubus membabitkan pasangan Smurl, kes-kes lain yang menaikkan nama mereka ialah kes keluarga Perron di Harrisville, Rhode Island dan anak patung Annabelle yang dikatakan dirasuk syaitan. Kes keluarga Perron menjadi asas plot filem The Conjuring manakala kisah patung Annabelle menjadi asas trilogi filem tersebut dalam dunia filem The Conjuring.

Cubaan pasangan Warren untuk mengeluarkan succubus daripada menghantui kediaman pasangan Smurl tidak berhasil. Ini menyebabkan mereka menghubungi seorang kardinal bernama Kardinal Ratzigner. Tidak ramai tahu itulah nama yang digunakan Paus Benedict XVI sebelum diangkat sebagai paus pada tahun 2005.

Selepas menceritakan kesukaran mereka kepada beliau, Kardinal Ratzigner mengaturkan seorang paderi dihantar ke kediaman berkenaan. Paderi ini bersama pasangan Warren menjalankan upacara pembuangan makhluk halus di kediaman berkenaan yang dikenali sebagai Ritual Romano. Ritual tersebut berhasil dan pasangan Smurl tidak lagi dihantui oleh hantu tersebut.

RUJUKAN:

11 Things You Need To Know About Legendary Paranormal Investigators Ed and Lorraine Warren. https://www.travelchannel.com/shows/devils-road-the-true-story-of-ed-and-lorraine-warren/articles/11-things-you-need-to-know-about-legendary-paranormal-investigat


Ketegasan Tunku Abdul Rahman Dalam Rundingan Baling

Baru ini saya terbaca kenyataan seorang tokoh salah satu kumpulan veteran Angkatan Tentera Malaysia membuat kenyataan balas kepada YB Najib Razak menafikan peranan UMNO dalam mengalahkan Komunis.

Jadi, saya kongsikanlah sedikit maklumat yang pernah saya baca. Saya ini peminat Allayarham Tunku Abdul Rahman, jadi saya simpan koleksi buku – buku beliau.Yang saya nak kongsikan ini daripada buku yang bertajuk ‘Tunku : Idealisme Dalam Kenangan’ karya Yusof Harun yang telah diterbitkan pada 1991.

Dalam bab yang bertajuk ‘Pertemuan di Baling’ dalam buku ini, Yusof Harun kongsikan banyak maklumat. Antaranya adalah dialog/kenyataan asal di antara Allayarham Tunku dan Mendiang Chin Peng dalam perjumpaan ini.

Untuk pengetahuan semua, perjumpaan Baling ini sebenarnya, bertujuan minta Parti Komunis Malaya menerima tawaran gencatan, bubarkan PKM dan sebagai balasan, mereka akan diberi pengampunan.

Pertemuan bersejarah ini bermula 2.30 petang, 28 Disember. Allayarham Tunku Abdul Rahman dilaporkan berkata :

“Saya tidak ragu-ragu dalam apa jua pendapat saya, sebolehnya kita capai matlamat kemerdekaan menjelang Ogos tahun hadapan dan pastikan tiada syarat yang dikenakan untuk kemerdekaan. Sebelum parti saya berkuasa lagi saya sudah mengatakan bahawa saya mahu membawa keamanan untuk negara ini, saya benar-benar maksudkannya.”

Pertemuan tersebut berlangsung sehingga hari seterusnya, 29 Disember yang mana Mendiang Chin Peng dilaporkan berkata :

‘Setelah Kerajaan Persekutuan yang dipilih oleh rakyat ini mendapat kekuasaan penuh dari segi keselamatan dalam negeri, pasukan – pasukan bersenjata tempatan, maka, kami akan sendiri menamatkan keganasan, dan meletak senjata dan membubarkan pasukan – pasukan kami. Ini tidak bererti bahawa kami mengampuni syarat – syarat pengampunan yang ada’.

Akibat pendirian Mendiang Chin Peng yang tak mahu menerima perundingan tersebut, esok itu Allayarham Tunku dilaporkan berucap:

“Saya tidak berniat untuk bertemu dengan pemimpin Komunis sekali lagi, melainkan jika pihak Parti Komunis memaklumkan terlebih dahulu keinginan mereka untuk bertemu saya atas alasan bahawa mereka benar-benar sepenuhnya mahu menyerah. Saya menyesal perlu mengambil tindakan ini, tetapi kerajaan saya dan parti saya sekarang yakin bahawa tidak ada lagi langkah lain yang sepastinya akan menamatkan pertarungan ini yang sudah berlangsung selama lapan tahun sekarang.

Rakyat sudah sakit dan penat. Pemimpin Parti Komunis menolak tawaran kami sekali gus menunjukkan bahawa ideologi keamanan dan kebaikan kita tidak boleh wujud bersebelahan dengan mereka. Perang mesti dipergiatkan sehingga hari pertama atau pihak tersebut mengalah, dan sepastinya saya tidak akan menyerah kepada arahan untuk mengkhianati orang Melayu.”

“Parti Komunis Malaya mesti menyerahkan diri”

Itu pendirian rasmi Tunku Abdul Rahman, yang memerdekakan, memimpin dan bina negara ini dengan UMNO, MCA dan MIC melalui Perikatan yang kini dikenali sebagai Barisan Nasional.

Pesanan saya, kalau berpolitik pun , jangan kita sampai menafikan jasa/sumbangan pemimpin yang pernah memimpin negara kita keluar dari antara ancaman terbesar yang pernah dihadapi negara kita.

Semoga para pemimpin dan anggota – anggota badan keselamatan yang mempetaruhkan nyawa demi negara melawan Parti Komunis terus dirahmati Tuhan.


Bangsa Malaysia: Realiti Atau Fantasi?

Tahun lepas, seorang menteri telah mencadangkan bahawa Bangsa Malaysia adalah harapan masyarakat muda sekaligus mencapainya pada TN50. Tahun ini, ia turut diutarakan sekali lagi oleh seorang menteri juga. Ia diutarakan sebagai cara untuk perpaduan dicapai tanpa sebarang bentuk diskriminasi bangsa berlaku. Ianya nampak begitu murni konsep ini. Seakan-akan ia mampu terbentuk dengan memejam mata dan membiarkan masa bergulir untuk ia terjadi. Namun adakah ia semudah yang disangkakan? Apakah sama makna bangsa dengan kebangsaan? Perpaduan kebangsaan manakah yang mampu membentuk bangsa tersebut?

Dasar yang membentuk kebangsaan itu yang penting dan perlu diperteguhkan supaya kebangsaan Malaysia bukannya bangsa Malaysia ini bukan satu angan-angan sahaja dan hanya seperti pelitur, sekali diumpil terus hilang semangat kebangsaan.

Syed Muhammad Naquib Al-Attas (SMNA)  menegaskan bahawa dalam membentuk satu negara-bangsa itu, sebenarnya memerlukan elemen-elemen perpaduan yang akan memastikan negara-bangsa ni teguh dan kekal bersatu menghadapi anasir-anasir dalaman mahupun luaran.

Perpaduan ini boleh datang dalam dua jenis iaitu sama ada perpaduan pepejal ataupun perpaduan cecair. Perpaduan pepejal ini seperti diikatnya beberapa batang pelbagai jenis logam dan seandainya ikatan itu longgar atau terputus pasti berderai perpaduan itu. Perpaduan cecair itu apabila kesemua batang pelbagai logam ini ditunu berkali-kali sehingga hilang bendasing dan membentuk satu logam baru. Tentunya dalam keadaan tekanan yang pelbagai tidak akan mengembalikan logam baru ini kepada yang asal. Perpaduan sebeginilah yang kita mahukan dalam membentuk kebangsaan Malaysia kita.

Oleh itu, elemen-elemen yang perlu dalam membentuk perpaduan cecair ini adalah; bangsa/kaum, pengalaman sejarah, agama, dan bahasa.

Bangsa

Negara-bangsa adalah produk abad-ke 19 dan menjadi ideologi yang menembusi setiap pelusuk muka bumi; dengan terbentuk negara-bangsa yang bermula di Eropah dan kemudian diikuti oleh jajahan-jajahannya. Negara-bangsa ini kebanyakannya mengikut nama bangsa majoriti yang berada di dalamnya. Oleh itu kesatuannya negara itu mengikut bangsa yang mendiaminya. Semakin rencam bangsa yang ada di dalamnya, semakin sukar untuk perpaduan ini dikukuhkan. Lalu ada negara yang mencipta satu kebangsaan baru yang tidak pernah ada sebelun ini seperti bangsa Amerika dan bangsa Indonesia.

Pengalaman Sejarah

Kesatuan sekumpulan manusia biasanya berlaku apabila mereka telah mengharungi susah-payah dan menderita bersama untuk jangka masa yang panjang. Apabila mengatakan panjang ianya perlulah selama beratus-ratus tahun dan mungkin mencecah ribuan tahun.

Agama

Agama dewasa ini sangat dimusuhi dan dianggap pemecah-belah sebarang kesatuan, sedangkan selama ribuan tahun agama adalah salah satu faktor kesatuan sesuatu bangsa.

Bahasa

Bahasa juga boleh menunjukkan satu kesatuan yang tinggi walaupun berbentuk abstrak. Ini kerana apabila berhubungan dengan bahasa sama, satu kesatuan perasaan, semangat, pemikiran, zahir dan batin akan terbentuk. Ia nampak ringan namun sangat berkuasa.

Mengambil contoh masa kini, sebagai sumber tauladan, berdasarkan empat elemen tersebut adalah; Bangsa Arab, walaupun bangsa Arab berbeza agama mereka (Islam, Kristian) namun mereka memenuhi elemen-elemen yang lain seperti berasal dari bangsa yang sama, bahasa yang sama, dan juga menempuh perjalanan sejarah yang sama;

Bangsa Switzerland pula, selalunya digunakan sebagai satu sandaran untuk negara Malaysia namun ianya tidak sesuai kerana walaupun mereka berbeza bahasa namun mereka mempunyai agama yang sama, etnik eropah yang sama dan perjalanan sejarah yang panjang juga.

Begitu juga dengan negara India dan negara China, walaupun berbeza bahasa, bangsa mereka adalah sama (bangsa India dan Cina), perjalanan sejarah mereka yang sangat panjang dan agama yang sama memainkan peranan dalam kesatuan mereka.

Bagaimana pula elemen-elemen ini boleh membantu Malaysia?

Malaysia secara amnya terdiri daripada bangsa Melayu, kaum Cina, kaum India, dan bumiputra yang pelbagai etnik. Makanya dari segi bangsa, menjadikan mereka sebagai satu bangsa baru Malaysia adalah terlalu melampaui batas dan untuk membiarkan sejarah bergulir adalah satu tindakan melampau yang lain. Ini kerana untuk penggabungan antara dua bangsa memerlukan perkahwinan campur yang meluas sehinggalah terbentuk bangsa campuran tersebut. Ini pastinya sukar kerana perkahwinan dikawal-selia oleh agama dan agama setiap bangsa dan kaum di Malaysia adalah berbeza.

Perjalanan sejarah Malaysia masih lagi muda iaitu 60 tahun sahaja dan ini menyukarkan lagi kesatuan tersebut. Ada yang mengatakan bahawa kaum Cina dan India telah hadir di alam Melayu ini semenjak zaman Melaka lagi namun ianya disanggah oleh SMNA yang mengatakan bahawa walaupun terdapat hubungan pada masa itu namun mereka tidak terlibat di dalam pembinaan bangsa dan kebangsaan bersama. Kehadiran mereka hanya dalam lingkungan perdagangan sahaja.

Jadi bagamana mahu menyelesaikan perkara ini? Jawapannya telah lama termaktub di dalam Dasar Kebudayaan Malaysia 1971 di mana penetapan satu bahasa dijalankan dengan mengambil bahasa Melayu sebagai bahasa yang akan digunakan di dalam setiap lapangan. Bahasa adalah jalan terakhir kerana hanya melalui bahasa, ia boleh di’paksa’kan melalui jalan undang-undang tanpa melanggar hak asasi bangsa dan agama.

Dengan melahirkan masyarakat berbilang kaum/bangsa yang fasih dalam satu bahasa, kita telah dengan sengaja menyelaraskan pemikiran, sikap, kefahaman, dan gaya cakap di antara kita. Ini penting kerana bahasa melambangkan pemikiran kita dan secara tidak langsung mengurangkan pergeseran yang berlaku apabila berhubung melalui bahasa ini sama ada ketidakfahaman istilah yang digunakan atau kekurangan laras bahasa yang digunakan atau peristilahan yang berbeza.

Mengapa bahasa Melayu dipilih bukannya bahasa Mandarin ataupun tamil? Ini kerana bahasa Melayu sudah diketahui bersifat alami di alam Melayu ini dan dikenalpasti sebagai bahasa kebangsaan di alam ini paling kurang sejak 600 Masihi. Ini berbeza dengan kaum Cina dan kaum India yang ada di dalam Malaysia kerana mereka bukanlah mewakili kebudayaan tinggi daripada negara masing-masing dan bukannya mencerminkan kebudayaan negara asal mereka. Berbanding dengan orang Melayu di mana bukti abstrak dan fizikal boleh dijumpai di daerah ini.

Ini bukan bermaksud dasar ini akan menindas kebudayaan kaum lain namun ini penting untuk melahirkan rakyat yang bersatu padu secara batin. Kaum-kaum boleh sahaja menyumbang kepada peristilahan baru ke dalam bahasa Melayu supaya kefahaman mereka juga dapat difahami oleh pengguna bahasa Melayu. Jadinya kemantapan bahasa ibunda masing-masing perlu ada untuk menyumbang ke dalam pemerkasaan bahasa Melayu.

Toleransi tiada dalam kosa kata Melayu kerana toleransi merujuk kepada sikat menahan marah ke atas perkara berbeza. Orang Melayu mempunyai kosa kata yang lebih baik daripada kosa kata ‘toleransi’ itu iaitu muhibbah yang membawa maksud meraikan dengan kegembiraan. Ini membawa makna yang lebih positif. Di sini dapat saya tunjukkan bahawa penggunaan istilah yang betul akan membawa pemikiran yang lebih murni dan ini yang kita mahukan.

Saranannya lebih baiklah diperkukuhkan Dasar Kebudayaan itu dahulu dengan memastikan bahasa Melayu menjadi wadah di semua lapangan terutamanya lapangan ilmu. Perkasakan DBP menjadi badan yang lebih bertauliah dan berkesan. Perkasakan ITBM supaya penciptaan istilah dan penggunaan di dalam karya-karya dapat dijalankan dengan lebih laju dan tersusun. Perkasa pengajaran bahasa Melayu supaya seusai habis Sijil Pelajaran Malaysia, kefasihan penuntut sudah mencapai tahap tinggi.

Banyak perkara yang boleh dilakukan daripada ingin menggapai angan-angan yang palsu dan mitos itu. Usahlah dicabut tulang belakang; Perlembagaan, Rukun Negara, dan Dasar Kebudayan Malaysia; yang kukuh dan selama ini menjadi benteng negara-bangsa Malaysia ini. Perlaksanaannya yang perlu dikemaskinikan bukannya dasar yang perlu dirombak-rombak konon-kononnya mengikut zaman.

RUJUKAN:-

1) Kuliyah SMNA di CASIS

2) Unsur-unsur Utama Pemupukan Bangsa, Kebangsaan dan Patriotisme – Muhammad Zainy Uthman

3) http://www.mstar.com.my/berita/berita-semasa/2017/04/17/bangsa-malaysia-kj/

Artikel disumbangkan oleh Khairul Asraf Shah Nizamuddin untuk The Patriots.


Maria Pita: Srikandi Yang Melawan Gempuran British

Pada penghujung kurun ke-16 Masehi, armada Ratu Elizabeth memasang impian mahu menguasai jalan perairan antara England ke Portugal. Sejumlah kapal geliung pimpinan Sir Francis Drake yang dihantar Ratu Elizabeth berhasil menanam kegerunan pada pelabuhan-pelabuhan di barat Sepanyol.

Tepat pada tanggal 4 Mei 1589, armada Inggeris tersebut kelihatan bakal menguasai bandar La Coruna di Spanish Galicia. Para penduduknya masing-masing menaruh harapan memohon keselamatan. Ternyata, pemakbulan ke atas harapan tersebut hadir bukan dalam bentuk sebatalion tentera, akan tetapi menerusi seorang srikandi yang keberaniannya berhasil menyelamatkan bandarnya.DETIK KEPERWIRAANPada awal bulan Mei 1589, British menyerang salah sebuah bandar tertua di Sepanyol – iaitu La Coruna. Pada pertempuran yang berlangsung pada empat haribulan, Pita keluar daripada rumahnya sama seperti sebilangan kecil wanita lain, demi mempertahankan bandar bersama suami masing-masing. Namun malang menimpa apabila suami Maria Pita terkena bidikan busur silang sekaligus terkorban di medan perang.Ketika itu, boleh sahaja Maria Pita melarikan diri pulang ke rumah. Namun, catatan-catatan sejarah menyebutkan bahawa Pita yang didorong oleh perit kehilangan insan tersayang bertindak menyertai barisan tentera lelaki dalam memerangi pihak British. Beliau berjaya membunuh seorang tentera Inggeris semasa musuh tersebut cuba menembusi tembok pertahanan. Kemudian, Maria mengambil kedudukan di puncak tembok kota dan berteriak dengan lantang, “Quen tena honra que me siga!’ (“Sesiapa daripada kalian yang masih mempunyai maruah, ayuh ikut aku!”)

Berkat laungan penuh semangatnya itu, pasukan pertahanan yang melindungi La Coruna seakan-akan memperoleh kekuatan baharu sekaligus berjaya menyelamatkan bandar berkenaan. Tindakan perwira Maria Pita ini diganjari oleh Raja Philip II yang menganugerahkannya pencen pegawai tentera. Berikutan meritnya itu, beliau kemudiannya dikenali sebagai salah seorang wanita paling dihormati di Sepanyol.SRIKANDI YANG DILUPAKANHampir 200 tahun sesudah kematiannya, masih tiada siapa yang menulis tentang biografi beliau. Maria Pita seakan-akan dilupakan oleh negara dan bahkan bandarnya sendiri. Malang sekali, sepanjang tempoh itu, banyak maklumat tentang beliau hilang tanpa sempat dicatatkan oleh tinta sejarah.Buku pertama yang memerihalkan kehidupan dan keperwiraan beliau hanya muncul pada lewat kurun ke-19. Buku tersebut mengisahkan bahawa Maria Pita dilahirkan pada tahun 1565 di Cambre, sebuah pekan berhampiran bandar La Coruna. Nama sebenarnya adalah Mayor Fernandez de Carnara y Pita. Namun atas sebab yang tidak diketahui, beliau dikenali sebagai Maria. Terdapat beberapa teori yang dikemukan berkenaan isu nama ini. Antara penjelasan yang paling munasabah adalah namanya itu merupakan tanda kenang-kenangan terhadap saudara perempuannya.Maria sempat berkahwin sebanyak empat kali dan memiliki empat orang anak. Suami yang kematiannya menyuntik semangat kepahlawanan dalam diri Maria Pita merupakan suami keduanya. Bilangan perkahwinan dan kekurangan sumber sejarah tentang diri beliau mengakibatkan banyak permasalahan buat penyelidik moden dalam usaha menyempurnakan biografi Maria Pita.DI MANAKAH KUBUR MARIA PITA?Maria Pita meninggal dunia pada tahun 1643 di pekan kecil yang sama tempat beliau dilahirkan. Setelah bertahun-tahun lamanya hidup dengan penuh penghormatan di bandar La Coruna, beliau yang telah meningkat usia memutuskan untuk kembali ke rumah keluarganya. Beliau meninggalkan La Coruna dan meninggal dunia dengan tenang di Cambre. Pita disemadikan bersebelahan dengan salah seorang suaminya. Namun seiring peredaran masa, orang ramai mula lupa di manakah lokasi kubur beliau.

Lokasi pertama yang dianggap paling munasabah adalah Gereja St Mary di Cambre. Gereja tersebut dianggap sebagai gereja paling berprestij di pekan tersebut. Lokasi ini merupakan lokasi yang paling diyakini oleh para penyelidik sebagai lokasi bersemadinya Maria Pita.Namun, menurut maklumat yang ditinggalkan oleh Pita sendiri, jasad beliau seharusnya bersemadi di Gereja St Dominic di bandar La Coruna. Di dalam wasiatnya, beliau meminta agar jasadnya disemadikan di gereja yang terletak berhampiran dengan tempat paling lama beliau luangkan masa hidupnya. Tempat itu juga merupakan tempat bersemadinya salah seorang suaminya.

Kajian terkini berpendapat bahawa wasiatnya itu mungkin tidak dilaksanakan dan beliau berkemungkinan disemadikan di sebuah gereja yang terletak di Oza, sebuah lagi pekan kecil yang terletak di wilayah yang sama. Apapun, lokasi kubur Maria Pita masih lagi belum dapat dipastikan.TUGU MARIA PITADi celah-celah jalanan kecil di kawasan paling tua di bandar La Coruna, terdapat sebuah tempat yang secara khusus menghargai memori Maria Pita. Tempat yang dimaksudkan ini adalah Museo Maria Pita Casa, iaitu sebuah muzium kecil yang terletak di sebuah rumah yang dahulunya pernah didiami oleh Maria Pita sendiri. Dari rumah inilah beliau berangkat ke medan perang semasa mempertahankan bandar La Coruna pada tahun 1589.Para pengunjung mungkin akan berasa terkejut apabila mendapati betapa sedikitnya artifak-artifak sebenar dari zaman Maria Pita yang dipamerkan. Namun dengan kekreatifan dan kedalaman pengetahuan para penyelidik, para pengunjung dapat mengetahui tempat-tempat yang pernah dijejaki oleh Maria Pita dan keluarganya.

Kini, di tengah-tengah bandar berkenaan, terdapat sebuah dataran bernama Plaza Maria Pita. Di dataran ini, masyarakat Galicia mengenang jasa srikandi yang pernah mengubah sejarah bandar mereka itu menerusi sebuah tugu. Tugu tersebut menggambarkan Maria Pita yang sedang menyerang pihak British. Tepat di kaki tugu tersebut, terdapat sebuah plak yang mempamerkan tulisan yang berbunyi ‘Libertad’ (Kebebasan) – satu perkataan yang paling penting dalam menyimpulkan seluruh kehidupan srikandi Sepanyol ini.

DIOLAH DAN DITERJEMAHKAN DARI:Natalia Klimczak. (25 Disember 2015). Maria Pita: The Woman Who Saved a Galician Town from the British. Ancient Origins.https://www.ancient-origins.net/history-famous-people/maria-pita-woman-who-saved-galician-town-british-005028


Apabila Tαliban Dan Tentera Afghanistan Meraikan Aidilfitri Dalam Gencatan Senjata

Sedang penulis membaca sejarah dan kronologi peralihan kuasa di Afghanistan baru-baru ini, penulis terbaca satu peristiwa yang menarik pada tahun 2018 di mana kerajaan Afghanistan ketika itu dan pihak Taliban telah bersetuju untuk melakukan gencatan sen.jata buat pertama kalinya di sepanjang konflik itu selepas 17 tahun ia berlangsung di salah satu lokasi paling berkonflik di planet ini.

Kedua-dua pihak secara sepihak mengumumkan gencatan sen.jata sementara. Gencatan sen.jata ini ketika itu telah memberikan secebis harapan yang tak kesampaian untuk proses perdamaian yang tak banyak tercapai dalam sepuluh tahun sejak ia dimulakan.

Presiden Afghanistan ketika itu, Ashraf Ghani mengumumkan gencatan sen.jata tujuh hari tanpa syarat yang berkuat kuasa pada 12 Jun 2018 dan berterusan hingga hari ketiga Aidilfitri. Beliau melanjutkan gencatan sen.jata selama sepuluh hari lagi dan meminta Taliban untuk mempertimbangkannya.

Sepanjang tempoh ini, pasukan tenteta Afghanistan telah menghentikan sebarang se.rangan terhadap pasukan Taliban, tetapi terus memburu kumpulan pengga.nas IS dan al-Qaeda. Berikut merupakan foto-foto yang ingin penulis kongsikan.

Taliban turut mengumumkan gencatan sen.jata di pihaknya, dari hari pertama hingga ketiga Aidilfitri (15 hingga 17 Jun). Pejuang Taliban diarahkan untuk menghentikan sementara se.rangan terhadap pasukan tentera Afghanistan,  namun, arahan gencatan sen.jata mengecualikan pasukan antarabangsa lain yang berada di Afghanistan.

Majoriti tentera asing di negara itu adalah dari Amerika Syarikat tetapi turut merangkumi sejumlah kecil pasukan tentera dari negara-negara sekutu yang lain, termasuk Australia.

Pada hari pertama sambutan Aidilfitri, ramai pejuang Taliban menuju ke bandar-bandar di seluruh Afghanistan untuk bersama-sama menyambut hari perayaan dengan masyarakat setempat Afghanistan.

Imej-imej pejuang militan Taliban yang bersen.jata menunaikan solat sunat Aidilfitri bersama anggota tentera dan polis Afghanistan  serta meraikan sambutan perayaan bersama-sama rakyat Afghanistan tersebar di media sosial.  Pemandangan yang luar biasa ini amat sukar digambarkan hanya beberapa hari sebelum itu mereka saling bertem.pur dan berbu.nuhan.

Peristiwa ini mengingatkan kita kepada satu lagi siri gencatan sen.jata tidak rasmi yang berlangsung di sepanjang Medan Barat demi meraikan perayaan Hari Krismas pada tahun 1914, iaitu ketika Pe.rang Dunia Pertama sedang berlangsung.

Kira-kira 100,000 tentera Britain dan Jerman terlibat dalam gencatan sen.jata secara tidak rasmi di sepanjang Medan Barat. Pihak Jerman menyalakan lilin di sepanjang parit dan pada pokok Krismas, kemudian meneruskan perayaan dengan menyanyikan lagu-lagu Krismas.  Pihak Inggeris bertindak balas dengan menyanyikan lagu-lagu mereka sendiri.

Kedua-dua pihak meneruskan perayaan dengan saling mengucapkan salam Krismas antara satu sama lain.  Tak lama kemudian, kunjung mengunjung berlaku di ‘No Man’s Land’ (medan lapang di antara parit yang memisahkan dua pihak bertem.pur), di mana hadiah-hadiah kecil saling bertukar ganti, seperti makanan, tembakau, ar.ak dan cenderamata seperti butang dan topi.


Kenapa Banyak Diskaun Ditawarkan Pada Hari Rabu?

Perasan tak, apabila tiba hari rabu sahaja pasti banyak kedai yang buat promosi. Sebagai contoh seperti llaollao 22% Off Wednesday, 7 Eleven Crazy Wednesday Promotion, TGV Cinemas Members Wednesday dan bermacam lagi. Bagi mereka yang gilakan penjimatan, rabu akan menjadi hari penting untuk berbelanja bagai tiada lagi hari esok.

Persoalannya sekarang kenapa banyak diskaun ditawarkan pada hari rabu? Ini kerana rabu merupakan hari bekerja dan bagi diskaun pun tidak akan mampu tarik ramai pelanggan. Seharusnya diskaun perlu diberi pada hari minggu, barulah berduyun-duyun pelanggan akan beli lantas terus menjana keuntungan.

Sebelum tu, kami juga ada diskaun untuk korang! Sementara kita harung hidup, kita kena ingat perjuangan orang lama. Dan kami bawa buku PERTEMPURAN DALAM HUTAN, karya yang merakamkan kisah Dato Rani Abdul Rashid dalam pertempuran-pertempurannya melawan komunis. Buat julung kalinya kisah kepewiraan dirinya dan anggota keselamatan yang lain direkodkan dengan mendalam dalam sebuah buku. Dapatkan sekarang, ada DISKAUN lagi! Pautan pembelian: https://shopee.com.my/The-Patriots-Pertempuran-Di-Hutan-Hardcover–i.238336777.17131032084

Sebenarnya, diskaun yang ditawarkan oleh banyak kedai pada hari rabu adalah bersempena dengan hump day. Istilah ini telah wujud sejak era 1950-an di Amerika Utara dan mula popular apabila JJ Cole telah menggunakan istilah tersebut di dalam lagunya. Bermula dari situ hump day terus wujud sebagai hari pertengahan bagi mereka yang bekerja selama 5 hari bermula daripada isnin hingga jumaat.

Apa kaitan antara hari pertengahan dengan diskaun pula? Cerita begini sebagai pekerja, isnin dan selasa merupakan hari yang sangat hectic. Manakala khamis dan jumaat pula adalah hari yang menuju hujung minggu. Jadi rabu boleh dikatakan sebagai hari penghubung kepada mood bekerja dan mood bercuti. Bermakna apabila masuk sahaja hari rabu, tekanan bekerja akan berkurangan sedikit kerana kita akan menuju hujung minggu yang lebih tenang.

Kalau masih lagi tak faham lagi, anggap sahaja 5 hari dalam seminggu itu adalah sebuah bukti. Dua hari pertama iaitu isnin dan selasa adalah masa untuk mendaki. Nak mendaki memang susah kerana memerlukan begitu banyak tenaga dan masa dirasakan bergerak sangat perlahan. Sama seperti bekerja pada hari isnin dan selasa.

Apabila tiba di puncak, kita akan berehat seketika untuk recharge balik tenaga nak menikmati pemandangan indah. Sama seperti hari rabu yang dijadikan sebagai hump day. Setelah puas berada di puncak tiba masanya untuk kita turun. Kebiasaanya pendakian turun akan lebih tenang dan tidak memerlukan banyak tenaga.

Sama seperti mood bekerja pada hari khamis dan jumaat akan berubah kerana semakin menghampiri hujung minggu. Jadi senang cerita, hari rabu merupakan tempoh bertenang antara selasa dan khamis.

Entiti perniagaan menyedari tingkah laku kita mampu memberikan keuntungan kepada mereka. Ditambah pula ramai daripada kita menjadikan aktiviti berbelanja untuk meredakan tekanan ketika bekerja. Bermula dari situ, ada entiti perniagaan yang menyedari rabu merupakan hari terbaik untuk memberikan diskaun. Buktinya adalah boleh lihat sendiri di llaollao, diskaun sebanyak 22% pada hari rabu membuatkan pelanggan datang berlipat kali ganda.

Situasi ini telah membuatkan banyak entiti perniagaan mula mengikut trend sehingga rabu menjadi hari terbaik untuk berbelanja. Bagi mereka yang berjimat cermat (baca kedekut), inilah masanya untuk anda mendapatkan barang yang mahal dengan harga promosi. Bagi kedai, ini merupakan serampang dua mata kerana mereka akan memperoleh lebih banyak keuntungan iaitu pada rabu dan hujung minggu.

Jadi selepas ini jangan pelik kenapa banyak kedai bagi promosi pada hari rabu. Itu hanya kerana mereka memanipulasi minda bawah sedar pelanggan. Senang cerita, kedai dah lama rancang, anda sahaja yang lalai.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN:

Lynee, K. (2015, Mei 6). The history of hump day. Historical Fiction Addicts. Dipetik daripada https://kellylynnereimer.wordpress.com/2015/05/06/the-history-of-hump-day/comment-page-1/

Barrand, R. (2022, Jun 15). What is hump day? Meaning of Wednesday nickname, where it comes from, and how to say ‘happy hump day’. National World. Dipetik daripada https://www.nationalworld.com/news/offbeat/hump-day-wednesday-nickname-3732835


10 Fakta Terbaru Mengenai Uthmaniyyah Yang Korang Tak Tahu

Pemerintah Uthmaniyyah pertama yang dianggap sebagai khalifah adalah sultan Selim I, yang bertanggungjawab dalan meluaskan sempadan wilayah empayar ke Timur Tengah, menjadikan Uthmaniyah sebagai ‘Penjaga Dua Kota Suci Islam” (Mekah dan Madinah).

Selim menerima gelaran sebagai Yavuz Selim apabila prestasinya menyerlah sebagai Sultan yang berkuasa kerana bukan sahaja dia menyingkirkan bapanya untuk mengelakkan pemberontakan, tetapi dia juga telah membvnvh ramai anggota kerabat lelaki dinasti untuk memastikan tiada sesiapa yang cubq menuntut takhta.

Sebenarnya tidak banyak istilah ‘orang Turki’ yang disebutkan dalam sejarah Eropah. Namun, gara-gara kejahilan masyarakat Eropah selama berabad-abad dalam merujuk tentang perkembangan bangsa di Turki, sultan Uthmaniyyah telah dianggap sebagai sultan ‘Turki’. Dan seringkali dalam sastera era Renaissance Eropah, seorang sultan disebut sebagai ‘Great Turk’, gelaran yang tidak memberi apa-apa makna bagi istana Uthmaniyyah.

Empayar Uthmaniyyah, sebahagian besar kewujudannya mendahului elemen kebangsaan. Pasukan tentera yang menyerang semasa ‘Kejatuhan Konstantinopel’ pada tahun 1453 tidak semuanya adalah orang Turki, bahkan bukan semua pasukan pengepung itu beragama Islam.

Lebih menarik lagi, sepanjang abad pertengahan, kerabat diraja dan bangsawan Uthmaniyah tidak pernah merujuk diri mereka sebagai “bangsa Turki” atau seseorang yang bertutur bahasa Turki. Pada waktu itu istilah ‘Turki’ digunakan bagi merujuk kepada golongan kelas bawahan atau hamba. Bahasa yang dituturkan pada waktu itu dari segi linguistik adalah bahasa Oghuz, tetapi mereka lebih selesa dianggap sebagai penutur ‘bahasa Uthmaniyah’.

Setelah Uthmaniyyah menakluki kota Thessaloniki di Yunani pada tahun 1430, mereka menukar Gereja Acheiropoietos menjadi sebuah masjid, menjadikannya gereja Kristian pertama yang diubah menjadi masjid Islam dalam sejarah Uthmaniyah.

Walaupun Uthmaniyah amat terkenal dengan toleransi beragama dengan memberikan kebebasan kepada rakyat minoriti untuk mengamalkan ibadat mengikut kepercayaan agama masing-masing, namun kebebasan pitu tidak diberikan terhadap orang-orang Parsi dari bekas kerajaan Safawiyah, yang beragama Islam tetapi sekte Syiah kerana amalan Syiah diharamkan di Uthmaniyah.

Ketika abad pertengahan, Uthmaniyah menghadapi tiga kuasa besar utama yang menjadi pesaing dan sering muncul berulang kali dalam sejarah Uthmaniyyah: di utara ada Empayar Rusia, di barat ada kerajaan Habsburg, dan di timur ada Empayar Parsi Safawiyah.

Safawiyah dijatuhkan oleh penjajah dari Afghanistan pada tahun 1736, namun para penerus legasi Parsi/Iran itu, seperti Dinasti Qajar akan terus menjadi lawan kepada sultan-sultan Uthmaniyyah yang terakhir walaupun tidak lagi memberi ancaman di sempadan yang tidal berubah semenjak zaman Safawiyah hingga sekarang.

Pertempuran Gunung Tabor mungkin merupakan penghinaan yang paling besar (sering dilupakan) terhadap kekuatan tentera Uthmaniyyah. Pasukan Uthmaniyyah terdiri dari tentera Sipahi, Mumalik dan kelas-kelas pejuang yang berani tetapi ketinggalan zaman.

Dari subuh hingga lewat petang, seorang jeneral Napoleon bernama Kléber bertahan di dalam parit pertahanan di dataran anti-berkuda, menentang setiap s3r4ngan oleh pasukan Uthmaniyah di bawah al-Azm Pasha. Korban di pihak Uthmaniyyah semakin meningkat, tetapi tenteranya berjaya mengecilkan kekuatan pasukan Perancis sehingga dia yakin dia mampu menghadapi mereka.

Sementara itu, setelah sepuluh jam bertempur di bawah terik matahari di Palestin, tentera Kléber mula merasa penat, dahaga dan kekurangan senjata api dan peluru. Ketika itulah Napoleon tiba dengan kira-kira 2,000 askar sokongan yang mungkin tidak cukup untuk menandingi jumlah tentera Uthmaniyyah tetapi cukup untuk mengalihkan perhatian mereka dengan menghantar beberapa ratus orang untuk menyerang dan menjarah kem Uthmaniyyah.

Abdullah Pasha al-Azm menyangkakan pasukan kecil Napoleon itu adalah barisan hadapan tentera yang lebih besar, dia mula panik kerana memikirkan dia akan dis3r4ng dari belakang dan rusuk. Dia memerintahkan pengunduran secara penuh dan pada saat itu juga, dua pasukan Perancis menyerang pasukan Uthmaniyyah yang cuba berundur. Pengunduran Uthmaniyyah yang teratur berubah menjadi huru hara.

Jumlah korban tentera Uthmaniyyah sekitar 6,000 terbvnvh dan 500 lagi ditawan, berbanding hanya dua orang tentera Perancis yang m4ti dalam s3r4ngan ini. Tentera Perancis dengan jumlah sekitar 4,500 orang telah bertempur dengan tentera Uthmaniyah yang berjumlah lebih dari 30,000 orang, dan Perancis bukan sekadar menang, tetapi hanya mencatatkan dua korban kem4tian di pihaknya. Itu adalah penghinaan yang dahsyat bagi sultan Selim III, dan kemenangan agung yang memungkinkan Napoleon meneruskan pengepungan Acre walaupun dia akhirnya akan gagal.

Di Turki, Sultan Mehmed II dianggap sebagai “Raja Falsafah” seperti yang disebutkan oleh Plato. Mehmed mempunyai keghairahan  dalam bidang sains dan falsafah. Dia seorang yang gemar membaca buku-buku sejarah terutamanya sejarah Alexander the Great. Mehmed seorang yang tidak akan melepaskan peluang untuk mendengar sebarang perbahasa golongan saintis, maka, setelah menakluki Konstantinopel, dia berusaha mengumpulkan para saintis di Istanbul.

Mehmed menguasai enam bahasa pada usia 19, tahun iaitu Bahasa Turki, Latin, Yunani, Parsi, Arab, Ibrani. Kalian tidak akan temui sesiapa lagi yang ada kelebihan sebeini pada masa itu. Bahkan individu yang paling intelektual di Eropah pun tiada ciri-ciri ini.

Walaupun dia tidak membina sendiri meriam balistik yang menjatuhkan tembok Konstantinopel, namun dia telah mengkaji sendiri segala perkiraan, jarak, tempoh yang diperlukan untuk mengisi-ulang, dan kekuatan balistik dalam menentukan titik penting yang harus disasarkan. Jadi, Sultan Mehmed II boleh dianggap sebagai Jurutera Mekanikal.

Dia adalah intelektual, seniman, profesor, penyair, agamawan, bahkan saintis terhebat pada zamannya dan bahkan orang-orangnya sendiri tidak begitu menyukainya kerana perkara campuran idea sains dan falsafah ini. Mehmed seorang yang warak, namun, memandangkan dia tidak pernah menggunakan agama untuk kepentingan tertentu melibatkan isu politik dan perkara-perkara di atas, dia boleh dianggap sebagai Sultan Uthmaniyyah yang paling sekular dan berjaya berbanding Mustafa Kemal Ataturk.

Perdagangan sentiasa menjadi aspek penting dalam ekonomi. Ia tidak berbeza pada abad ke-16. Ketika Empayar Uthmaniyah berkembang, mereka mula menguasai jalan perdagangan yang penting. Penaklukan Konstantinopel pada 1453 menjadi titik permulaan. Seiring dengan kemenangan itu, Uthmaniyah memiliki kawalan yang signifikan terhadap Jalan Sutera, yang digunakan oleh negara-negara Eropah untuk berdagang dengan Asia.

Banyak sumber menyatakan bahawa Empayar Uthmaniyah telah ‘menyekat” Jalan Sutera. Ini menyebabkan orang Eropah perlu berdagang melalui Konstantinopel dan negara-negara Muslim yang lain, mereka harus membayar cukai yang tinggi. Hubungan Uthmaniyyah dan Eropah tidak selalu ideal kerana perbezaan agama nampaknya memainkan peranan penting dalam masyarakat mereka.

Kesan daripada tekanan dan sekatan perdagangan ini, kuasa-kuasa Eropah mula mencari laluan alternatif melalui Jalan Laut yang boleh menghubungkan mereka dengan China. Namun gerakan ini secara tidak sengaja membawa kepada bermulanya Zaman Penerokaan yang akhirnya menjadi batu asas kepada beberapa peristiwa penting seperti penemuan Dunia Baru (benua Amerika) dan penjajahan terhadap kerajaan-kerajaan nun jauh di Nusantara termasuklah Kesultanan Melayu Melaka.

Bahasa Isyarat Uthmaniyyah, juga dikenali sebagai Bahasa Isyarat Seraglio atau Bahasa Isyarat Harem, adalah bahasa isyarat untuk golongan pekak dan bisu di istana Uthmaniyyah di Istanbul. Budaya ini menyumbang kepada sistem kawalan maklumat rahsia yang efektif di istana kerana ia diamalkan sehingga berbual mengguna isyarat dianggap sebagai perkara biasa di istana.

Pada abad ke-16 dan ke-17, bangsawan istana, pengawal gerbang, algojo, dan pengiring sultan yang bisu dan pekak sering diberi keutamaan kerana kemampuan mereka untuk berkomunikasi secara senyap, kerana ketidakmampuan mereka untuk mendengar maklumat sensitif semasa rundingan rahsia, dan ini menyukarkan orang luar yang cuba berkomunikasi dengan mereka atau memberi rasuah.

Di dalam istana sebenarnya sangat sunyi sepi, bahkan beberapa sultan lebih selesa jika bahasa isyarat digunakan di hadapan mereka sehingga mereka boleh bergurau dengan cara yang tidak biasa dalam bahasa Turki.

Osman II mungkin merupakan sultan pertama yang belajar bahasa isyarat. Di kemuncak budaya ini, mungkin terdapat lebih dari seratus orang pekak dan bisu dalam satu masa. Walaupun Sultan sendiri permah merasakan adalah agak biadab jika dia memanggil orang bawahannya secara lisan, sebenarnya orang-orang di hadapannya juga sering serba salah sama ada perlu bercakap kuat hingga mengganggunya, atau berbisik secara sembunyi-sembunyi kerana mereka tidak tahu apa sebenarnya yang sultan mahu.

Bendera kebangsaan Turki hari ini berasal dari versi Uthmaniyyah, kecuali simbol bintang dan bulan sabit lebih tipis dan mempunyai ukuran yang lebih tepat dan diseragamkan dengan Undang-Undang Bendera Turki tahun 1936.

Walaupun diyakini secara meluas bahawa bulan sabit dan bintang adalah simbol Islam, asal-usul simbol ini berasal dari Islam dan dipercayai kembali ke masyarakat Asia Tengah dan Siberia yang menyembah dewa-dewa matahari, bulan, dan langit. Maka simbol bulan sabit yang terawal dikesan pernah digunakan oleh Empayar Gokturk.

Ketika Uthmaniyyah menakluki Konstantinopel pada tahun 1453 mereka mengambil simbol bendera Byzantium kerana ia hampir bertepatan dengan lagenda tentang bulan yang muncul dalam mimpi Osman (pengasas Uthmaniyah) yang diyakini oleh Sultan Mehmed II sebagai satu petanda baik dan oleh itu simbol Byzantium itu diambil sebagai simbol rasmi kerajaan Uthmaniyah.

Teori lain menyatakan bahawa simbol itu asalnya digunakan untuk memuja dewi Yunani Diana, dan kota Byzantium sebelum kejatuhannya telah memilihnya sebagai simbol kerajaan.

Satu lagi lagenda versi Turki adalah semasa pertempuran Kosovo pada tahun 1448, ketika Uthmaniyyah mengalahkan pasukan Kristian, pantulan imej bulan dan bintang muncul pada ‘lautan’ darah.

Walau bagaimanapun, teori yang lebih tepat mengenai ikonografi bulan sabit dan bintang adalah ia bermula semasa abad ke-4 dan 1 SM, semasa zaman Hellenistik, Kerajaan Pontus, Kerajaan Bosporan, dan kota Byzantium.

Kalau anda berminat membaca sejarah-sejarah Uthmaniyyah, kami nak cadangkan buku terbaru kami iaitu Uthmaniyah Di Hujung Jari yang boleh dibeli dengan Soviet Di Hujung Jari di webstore kami. Pautan: t.ly/a74N atau klik gambar ini. Atau klik terus gambar bawah ni!


Ferrero Rocher: Syarikat Gergasi Coklat Dunia

Kepada semua pencinta wanita, anda pasti mengenali coklat Ferrero Rocher yang seringkali menjadi coklat pilihan untuk dihadiahkan sempena ulang tahun perhubungan.

Tahukah anda, Ferrero Rocher adalah coklat keluaran Ferrero Group yang juga memiliki Kinder dan Nutella. Jadi bagaimana pula Ferrero Group bermula sehingga mampu kuasai tiga jenama coklat premium di dunia, ayuh soroti artikel ini.

Semuanya bermula apabila orang tua kepada kepada pengasas Ferrero Group iaitu Michele Ferrero mengubahsuai kedai kek milik mereka kepada sebuah kilang.

Bermula dari situ keluarga Ferrero mula penghasilkan manisan ataupun coklat yang diilhamkan daripada rausyanfikir Pietro setelah didesak oleh adiknya.

Pietro telah bereksperimen dengan mencampurkan molase, minyak hazelnut, mentega kelapa dan sedikit koko bagi membentuk sebatian coklat yang dipanggil giandujot untuk dijual.

Eksperimen itu berjaya apabila sebatian coklat itu mendapat sambutan penduduk lantas membuatkan Pietro bersama saudaranya iaitu Giovanni menggagaskan Ferrero pada 1946.

Memasuki tahun 1949, Ferrero telah menghasilkan coklat giandujot yang nantikan akan menjadi Supercrema iaitu proto-Nutella.

Dengan beberapa pengubahsuaian, Ferrero berusaha untuk menjadikan Supercrema lebih menarik dengan menjualnya di dalam balang kaca.

Ferrero juga tidak menggunakan pihak pemborong untuk mengedarkan produk mereka malahan teknik jualan langsung ke premis perniagaan bagi memastikan harganya tetap rendah.

Setelah itu, Michele iaitu anak kepada Pietro mengambil alih Ferrero dan dia berazam untuk membuka cawangan di luar negara.

Pada tahun 1959, Ferrero telah membuka sebuah kilang di Jerman dengan menukarkan sebuah bekas kilang senjata kepada penghasilan manisan. Tidak lama selepas itu, Ferrero mula membuka cawangan di Belgium, Austria dan Perancis.

Bagi memastikan coklat daripada Ferrero terus menjadi pilihan, Michele bertindak dengan mendapatkan coklat asli untuk menambah rasa premium dalam produknya.

Walau bagaimanapun, nama Supercrema yang digunakan berpotensi diharamkan di Itali lantas memaksa mereka menjenamakan semula produk tersebut.

Akhirnya nama Nutella dipilih setelah berpuluh-puluh cadangan yang diberikan dan mula mengedarkan produk tersebut menjelang 1964.

Ferrero tidak memandang ke belakang lagi apabila mula menghasilkan dua produk coklat premium iaitu Kinder dan Ferrero Rocher.

Memasuki tahun 1986, keuntungan Ferrero meningkat kepada RM6 bilion. Sejak daripada itu Ferrero telah menjadi antara pengeluar coklat premium terkenal dunia dengan tiga produknya iaitu Nutella, Kinder dan Ferrero Rocher.

Walau bagaimanapun, pemilik Ferrero Group iaitu Giovanni Ferrero beranggapan mereka tidak akan mampu bertahan dengan produk yang sama walaupun masih menjadi pilihan penduduk dunia.

Hal ini demikian kerana pesaing kepada Ferrero iaitu Mars dan Mondelez semakin berkembang saban waktu hingga mencatatkan perolehan sebanyak RM93.2 bilion setahun.

Jadi, Ferrero mengambil keputusan untuk membeli Thorntons dari Britain dengan harga RM725. 5 juta bagi menambah nilai dalam syarikat.

Ferrero juga berjaya mengilhakan Nestle sehingga berjaya menjadi pengeluar manisan ketiga terbesar di dunia. Pengilhakan ini terus membantu Ferrero untuk bersaing dengan pesaing mereka disamping meraih keuntungan yang besar.

Sehingga ke hari ini, Ferrero yang bermula dengan kedai kek kecil telah bertranformasi menjadi gergasi manisan dan coklat dunia.

Syarikat ini telah mengedarkan produk mereka ke lebih 160 buah negara, menggajikan 40,000 orang pekerja serta menghasilkan 365,000 tan Nutella per tahun.

Buah fikir daripada Pietro dan Michele Ferrero telah membuatkan ketiga-tiga produk Ferrero mendapat permintaan tinggi walaupun dijual dengan harga sedikit mahal.

Apa-apapun berterima kasihlah kepada mereka kerana pada hari ini adalah miliki bahan paling berkuasa untuk memikat wanita idaman.

Artikel ini juga boleh dibaca di TheOutlookAsia, portal kewangan dan ekonomi kami.